c: text/html

text:
Ministerio di Cultura ta djis patrocina e festival
decision encuanto ritmonan ta decision di organizadornan
ORANJESTAD(AAN)– Ministerio di Cultura a tuma nota di e discusion cu a surgi den nos comunidad pa loke ta e ritmo di calypso den Festival Un Canto pa Aruba.
Pa medio di esaki Ministerio di Cultura ta notifica cu e decision di incorpora un of otro ritmo den e festival ta coresponde na e organizadornan di e festival, e no ta un decision di Minister di Cultura.
E rol di Minister y Gobierno den esaki ta di patrocinador y contribucion cu e festival pa engrandece esaki, mirando cu e ta un forma di promove nos cultura. E patrocinio no ta exclusivamente pa e festival Un Canto pa Aruba, pero tambe pa e festival hubenil mirando cu e ta promove nos musica y nos herencia entre nos hobennan.
Minister di Cultura ta haci tur loke ta na su alcance pa contribui cu eventonan cu ta promove nos cultura y ta engrandece nos tradicionnan y custumbernan. Cultura di Aruba ta uno rico y festivalnan asina ta un herment no pa crea discordia sino mas bien union entre nos pueblo.

robotstxt: allowed

filter: keep


text:
DEPORTE Awe
DIASABRA 08 MAART
, 2014
18
Competencia landamento y landamento sincronisa riba Dia Nacional Himno y Bandera
Enconexion cu celebracion di nos Dia Nacional Himno y Bandera, Arubaanse Zwembond ta organisando dos dia di competencia pa su atletanan di lan-
damento y landamento sincronisa. Diabierna anochi, dia 14 di maart pa 7’or di anochi lo tin e competencia pa landamento. Atletanan di e tres clubnan di
natacion na Aruba, esta Aruba Dolphins, Stingray Swimming, y The Orca’s Swimming Team lo ta den lucha pa purba gana medaya den e diferente categorianan disponi. Lo termina e anochi cu e competencia di estafettenan, cu semper ta trece hopi ambiente competitivo den piscina. Mester bisa cu e evento di Himno y Bandera lo ta un preparacion pa e competencia di Carifta otro luna na Aruba. Tambe”Barracuda’s Synchro” ta organisa riba diadomingo mainta 16 di maart e competencia di “figures” pa 9.30am, mientras e competencia di “rutina” lo ta 1or di atardi. Pa mas
Torneo di Ajedrez “Copa Himno y Bandera 2014” Despues di un exitoso torneo di Copa Betico, un bes mas e federacion di Ajedrez lo ta organisando otro grandioso 3 dia di torneo enconexion cu e celebracion riba nos Dia Nacional Himno y Bandera. E torneo lo inicia for di diabierna dia 14 di maart te cu diadomingo 16 di maart. Lo competi den e categorianan di U-12, U-16 y Open. Por cuminsa inscribi ya for di diasabra awor 8 maart for di 15:00 – 22:00 na Clubhuis, Nieuwstraat of tambe diahuebs 13 maart for di 19:00 – 20:00 na Clubhuis. Costo di e inscripcion lo ta Afls 10,= pa U-16 y U-12, mientras e “Open” group lo paga Afls 15.=. Lo ba tin premio pa e promer 3 lugarnan den Open, U-16 y U-12 group. E localidad lo bira Club Caiquetio na Paradera. Mester corda cu e torneo ta conta pa Rating y pa punto di FAA. E apertura di e torneo lo ta diabierna for di 19:45: E schedule ta como lo siguiente: U-16 y Open Group Promer rond: Diabierna 14 Maart 20:00 – 23:30 Segunda rond Diasabra 15 Maart 11:00 – 14:30 Tercer rond 15:30 – 19:00 Cuarta rond Diadomingo 16 Maart 11:00 – 14:30 Ultimo rond 17:30 – 21:00 Clausura/Premiacion 21:00 – 21:30 (Despues di e ul timo wega)
U-12 Diasabra: 1st round: 11:00, 2nd: 12:00, 3rd: 14:00, 4th: 15:00, 5th: 16:00, 6th: 17:00, 7th: 18:00. Premiacion: 19:00 – 19:15 Tempo: Open : 75 minuut y 30 seconde extra despues di cada hugada U-16 : 90 minuut pa banda sin tempo extra U-12 : 30 minuut pa banda sin tempo extra. Comision di Subsidio cu financiamente di Fundacion Lotto pa Deporte ta aporta na e federacionnan cu ta organisa nan evento deportivo enconexion cu e celebracion riba nos Dia Nacional Himno y Bandera. Tur aña e mayoria di nos federacionnan di deporte ta organisa nan evento riba 18 di maart, celebrando asina nos Himno y nos Bandera.
o menos 2or di atardi lo haci entrega di e medayanan na e ganadornan. E futuronan den e deporte di synchro tambe lo duna demostracion den e competencia di figura y rutina. Arubaanse Zwembond ta invita un y tur pa bin apoya nos atletanan aquatico den nan competencianan den piscine Olimpico Roly Bisslik na Savaneta. Entrada ta gratis!
Comision di Subsidio cu financiamente di Lotto pa Deporte ta aporta na e federacionnan cu ta organisa nan evento deportivo enconexion cu e celebracionriba nos Dia Nacional Himno y Bandera. Tur aña, mayoria di nos federacionnan di deporte ta organisa nan evento riba 18 di maart, celebrando asina nos Himno y nos Bandera.
Copa Silito Kelly lo ta 15 y 16 di maart proximo na Druif
E aña aki un bes mas, Druif lo bira e lugar di e gran espectaculo di bodyboard y surf den e ya tan popular Copa Silito Kelly organisa pa Aruba Bodyboard Association. E competencia lo ta dos dia esta 15 - 16 di maart unda cu na banda cu e mihor competidornan di bodyboard y surf na Aruba lo bula den awa pa demostra ta kende ta e mihor, lo ta bay tin tambe DJ y live bands. Manera e ser bisa, e competencia ta dedica na Sr. Basilio.H.Kelly, cariñosamente yama Silito. Silito ta un persona cu semper ta cla pa yuda organisa e actividadnan di competencia y haci e beachnan rond di Aruba limpi. E competencia ta den division di Open, Drop Knee y Junior. Comision di Subsidio cu financiamente di Fundacion Lotto pa Deporte ta aporta na e asociacion di surf y bodyboard kendenan ta organisa nan evento deportivo enconexion cu e celebracionribanosDiaNacionalHimno y Bandera. E grupo di surf y bodyboard ta uno hoben y serio cu ta trahando duro na e bienestar di e deporte extremo aki.
DIASABRA 08 MAART
, 2014
2
SEÑOR TA BISA“SIÑA NOS CONTA NOS DIANAN, PA NOS HAYA UN CURASON HUSTO”, SALMO 90:12
“Educacion ta cuminsa na cas”
Un pais sigur ta e responsabilidad di henter comunidad
Minister di Husticia Arthur Dowers a duna un presentacion riba loke cu Ministerio di Husticia kier logra den e añanan nos dilanti. A pone un vision claro dilanti ya cu Gobierno tin un responsabilidad pa loke ta e garantia di siguridad di nos comunidad. E siguridad aki por wordo garantisa na diferente forma y Ministerio di Husticia a scoge pa e forma di siguridad clasico y defensa di e ser humano. Loke bay ta nobo ta e aspecto di envolve comunidad mas den e parti di siguridad di nos pais. Minister Dowers a sigui bisa cu e ta sigur cu awor hendenan lo bay bisa cu e tin 4 aña caba ta traha y door cu e no a logra, awor e kier pa comunidad mes bay haci su trabou. El a sigui bisa cu rond mundo comunidad ta hunga un papel importante den e cooperacion aki pa resolve criminalidad. Gobierno lo bay dirigi su mes directamente na e comunidad pa envolve nan mas den e proceso pa yega na un solucion y prevencion di crimen. Awor caba ta haci hopi uzo di tips di den comunidad cu ta yuda na aumenta e cifranan di casonan soluciona. Ultimo añanan a traha hopi dirigi riba fortifica e calidad di funcionamento di e departamentonan. Den carnaval el a tuma nota cu e aceptacion den pueblo pa e trabounan di husticia a aumenta. E inversionnan haci den cuerpo
policial y cuerpo di bombero, ministerio publico, CEA y KIA ta dunando su resultadonan, kisas no tur ora bisto pero nan ta dunando resultado. Un minister no ta esun cu ta haci e trabounan, e ta facilita e procesonan pa asina e trabounan por wordo ehecuta. nan ta duna guia na e procesonan y facilita e instrumentonan pero ta e empleadonan ta esunnan cu ta haci e diferencia. E departamentonan ta funciona na nivel halto y esaki a rekeri inversionnan cuantioso. E presupuesto di departamento di Husticia a aumenta cu 18% y esaki a duna resultadonan satisfactorio. Hopi ta e resultadonan door di e cambionan den ley. A bin cu e BOB wetgeving y a logra desmantela bandanan grandi organisa di criminalnan. December aña pasa no tabatin niun atraco pero esaki niun hende a pone atencion na dje. Tambe criminalidad a baha cu 20% pero esaki tampoco e hendenan a papia riba dje. Hendenan ta enfoca hopi riba cosnan negativo so. Ta importante pa realisa cu ta inverti den hende y instrumentonan valioso cu ta duna resultadonan positivo. Minister Dowers a menciona un aspecto mas cu a wordo uza den combatimento di crimen. Aruba tin hopi netwerk caba pa combati crimen. Aruba conoce un sociedad cu a cambia dramaticamente cu famianan kibra. Hopi bes ta papia di falta di un figura paterno y cambio den normanan y balornan. Par di aña pasa a detene un banda di crimen organisa cual tabata
wordo dirigi pa un hoben di 14 aña. Casonan asina tin diferente y nan no ta bin tur ora na conocemento di comunidad. Pero hopi bes e origen di e problemanan ta den un famia desfuncional y cu no a haya e ayudo necesario pa e hobennan y asina nan ta sigui pasonan di nan mayornan y ta drenta criminalidad.
Los di color politico, tur hende mester duna contribucion pa haci Aruba un miho pais. E pilar economico mas importante awor aki ta nos turismo. Ta importante pa realisa cu nos mes ta contribui na criminalidad door di duna poco guia na nos yiunan. Mester habri wowo pa e señalnan y gara e toro na su cacho. Ed-
ucacion ta cuminsa na cas y nos tur hunto mester haci esfuerso pa inculca normanan y balornan den nos yiunan cuminsando na cas. Minister Dowers a finalisa bisando cu un pais sigur ta e responsabilidad di no solamente e Minister di Husticia, pero ta responsabilidad di e comunidad completo.
Inglaterra ta considera belasting riba sucu
WHO ta corta cantidad di sucu recomenda
Organizacion Mundial di Salud, WHO, a corta na mita e cantidad maximo di sucu recomenda. Un adulto no mester ingeri mas cu 25 gram di sucu, cu ta seis cuchara chikito pa dia. Sucu ta haci hende gordo y ta malo pa djente. Te cu awor, WHO tabata conseha cu sucu por forma maximalmente 10 porshento di tur e calorianan cu un hende ta come. Den e liña di guia nobo, esaki ta 5 porshento. Pero bou di e 25 gram di sucu cu un adulto ainda por ingeri maximalmente pa dia, cu ta considera ainda como acceptable, ta inclui
e sucunan cu ta bin den forma natural, por ehempel den juice di fruta. E sucunan den fruta fresco no ta inclui den e percentage. Den mundo occidental, hendenan ta consumi demasiado sucu. Hopi biaha sin cu nan ta ripara. Por ehempel, den refresco tin hopi sucu, pero tambe den ketchup. E siman aki ainda, Sally Davis, e consehero principal di Gobierno Britanico a manda advertencia contra uzo excesivo di sucu. El a bisa cu sucu ta adictivo y cu Gobierno lo mester considera pa introduci un belasting riba sucu.
DIASABRA 08 MAART, 2014
3
Tres Arubiano deteni den caso di asesinato Cuerpo Policial den tres dia di tempo, a logra di soluciona e caso di asesinato di e homber Martin Alonso Bolivar Gaviria di Colombia di 34 aña, kende a ser haya morto den cura di un welding shop na Tanki Leendert dialuna mainta, cu herida di bala na su curpa. E victima a wordo tira den pia robes y tambe a sufri un impacto di bala den su lomba cu a perfora su pulmon cu a bin ocasiona su morto. A base di informacion ricibi for di testigonan y otro informacionan adicional cu polis a pone logra descubri, a bin detene tres homber Arubiano, di inicialnan M.S.Q., R.G.B y F.M.P. y kendenan ta e sospechosonan principal den e asesinato di e homber Colombiano. Informacion extra oficial cu a ser ricibi ta mustra cu e tres
sospechosonan lo por ta envolvi den e otro casonan caminda a los tiro, tanto na Oranjestad como otro sitionan prome cu nan a bay comete e asesinato na Tanki Leendert. Un di e sospechosonan lo tabata envolvi anteriormente den un caso di tiramento pa cual el a sinta un castigo di cuater aña pero esaki no por a wordo confirma. Mientras cu detencion di e tres tiponan aki ta practicamente soluciona e caso di asesinato di dialuna ultimo, tin indicacion cu un of mas di e trio aki lo ta envolvi den otro casonan di asesinato cual nunca a wordo resolvi pero cu awor lo haya claridad. “Nos ta masha contento cu e cooperacion ricibi for di nos comunidad. Esey ta demostra
e confiansa cu pueblo tin den Polis, conoci como un di e Cuerponan di Polis cu e nivel mas halto di solucion di casonan penal den e region di Caribe. Combina cu un investigacion tactico, haciendo uzo di nos experiencia y bon conoce-
Cancer na ‘anus’ aumentando cerca homosexualnan cu hiv E cantidad di caso di cancer na e area di anus a aumenta drasticamente den e ultimo dos decadanan. E malesa ta aumenta particularmente bou di hombernan homosexual infecta cu hiv. Esey ta resultado di un investigacion cu Centro Medico di Amsterdam. E resultadonan a keda publica ayera. E malesa ta resultado di un infeccion di e human papillomavirus (HPV) cu ta sexualmente transmiti, y cu ta causa cancer na boca di matriz cerca hende muhe. E investigacion a mustra cu mayoria di hombernan cu ta tene relacion cu homber infecta cu hiv, ya caba ta den un fase adelanta di e cancer di anus. Cerca 30 a 50 porshento di e grupo di hombernan aki ta trata di un fase adelanta leve te serio. Un fase adelanta por conduci na cancer di anus, y tratamento ta hopi recomenda. Sistema imunologico Segun investigado Olivier Richel, e cantidad di caso di cancer di anus a aumenta desde cu hiv a bira un malesa cronico. E curpa di hende nor-
malmente ta bringa un infeccion di HPV. Cerca pacientnan hiv, e imunidad ta debilita, pa cual motibo tambe nan ta core un risico mas grandi di cancer di anus of desaroya e fase adelanta di e malesa. Asina por ehempel ta mira e malesa mas frequentemente cerca hendenan cu ta tuma remedinan pa baha e sistema imunologico pa motibo cu nan a ricibi un transplante di rion. Programa di revision E investigado ta argumenta pa institui un programa di ‘screening’ pa e grupo aki di homber, di e mesun forma cu e ta sosode cerca hende muhe. Na Hulanda, hende muhe riba 30 ta ricibi cada cinco aña un invitacion pa haci test pa cancer na boca di matriz of pa indica si tin un fase adelanta. Na 2009, e Instituto di Reino pa Investigacion y Medioambiente, RIVM a inicia e programa pa vacuna mucha muhe di 12 aña p’riba, contra HPV. E Centro Medico di Amsterdam ta investigando si un vacuna tambe lo por ta efectivo cerca e grupo di homosexual cu hiv. Segun e fundacion HIV Mon-
itoring, Hulanda tin como 10 mil homber homosexual cu ta infecta cu hiv. E probabilidad di bida ta largo cerca e grupo aki y ta casi igual cu personanan saludabel danki na remedinan.
mento, nos a logra yega na e sospechosonan principal”, asina vocero di Cuerpo Policial, Lito Lacle a duna di conoce.
Recherchenan di Noord, a bishita mas di un cas, den mas di un bario y na final a detene no menos cu tres sospechoso.
Registro Civil y Censo En conexion cu e cambio di ley di paspoort unda desde 9 di maart 2014 e validez di paspoort pa personanan riba 18 aña lo bira 10 aña y relaciona cu e hecho cu Reino Hulandes a subi e tarifa cu Aruba tin cu paga pa cada paspoort, Gobierno di Aruba a tuma e decision pa adapta e tarifa di paspoort entrante 9 di maart 2014. Afl. 160,- pa paspoort pa persona di 18 aña bay ariba (adulto) (validez 10 aña) Afl. 190,- pa paspoort di negoshi (zakenpaspoort) (validez 10 aña) Afl. 120,- pa paspoort pa persona menor di 18 aña di edad (validez 5 aña) BEKENDMAKING In verband met wijzigingen in de Paspoortwet, waarbij het paspoort voor personen ouder dan 18 jaar 10 jaar geldig wordt en in verband met het feit dat de leges die Aruba aan het Koninkrijk dient af te dragen zijn verhoogd, heeft de Regering van Aruba de volgende nieuwe tarieven vastgesteld vanaf 9 maart 2014. Afl. 160,- voor een paspoort voor personen ouder dan 18 jaar (10 jaar geldig) Afl. 190,- voor een zakenpaspoort (10 jaar geldig) Afl. 120,- voor een paspoort voor personen jonger dan 18 jaar (5 jaar geldig)
DIASABRA 08 MAART
, 2014
6
Parlamentario Glenbert Croes:
Explosion di rabia regular por “Transparencia ta esencial conduci na atake di curazon
pe pueblo”
Den conferencianan di prensa di nos fraccion den pasado semper nos a pone enfasis riba e necesidad di transparencia den parlamento. Recientemente Parlamento di Aruba a lansa oficialmente su canal di television cu su programacion y website nobo cu ta interactivo cu informacion cu ta wordo trata den parlamento . Cu hopi orguyo nos por wak cu nos Parlamento a haci su entrada den e era tecnologico y lo keda move cu e desaroyonan. Nos ta consider’e di fundamental importancia pa e informacion por yega pueblo. Pueblo lo por sigui parlamento y e funcionamento di parlamento lo ta mas visibel. Kico transparencia kiermen pa MEP? Pa nos e pueblo mester por tende , mira y sigui e diferente temanan cu ta wordo trata den parlamento cu ta di importancia.
Di e manera aki pueblo lo por wak y sigui con su representantenan ta atendiendo temanan di interes general. Nos ta considera esaki un paso grandi den e suministro den informacion. E direccion cu nos ta bayendo ta uno bon pero ainda nos por haci mas pa cu esaki. Por ehempel na Hulanda reunionnan di “vaste commissies” tambe ta wordo televisa via un “lifestream. Esaki ta algo cu nos trece padilanti pasobra ainda nos por haci mas pa transparencia. Te ainda nos no tin tur persona convenci riba e proposicion aki pero si nos sigui persevera riba un tema manera di transparencia nos por logra esaki. Terminando nos kier felicita cada un cu a duna nan aporte pa por haci e lansamento aki un realidad.
Ta consehabel pa e persona cu ta mesora ta explota di rabia pa siña su mes tecnicanan pa calma su mes. Investigacion di Universidad di Harvard ta mustra cu un persona cu ta rabia hopi ta hisa su risico pa sufri un atake di curazon cu ta cinco mas biaha cu normal. Scientificonan te hasta ta considera pa dokternan prescribi cierto medicamento,manera statins of asina yama betablockers pa personanan cu facilmente ta rabia. Personanan cu regularmente ta haya un atake di rabia ta core cinco biaha mas risico pa un atake di curazon of tres biaha mas probabilidad pa haya un derame cerebral denter di dos ora despues di e explosion. Sigur pa esnan cu ya caba ta sufri di curazon, pasenshi realmente ta un bunita don. Pero tambe esnan cu ta den bon condicion fisico ta core un risico mas halto si nan mecha ta cortico, ta e conclusionnan di e investigadonan di Harvard. E resultadonan di e investigacion a keda publica den e European Heart Journal. Segun Dokter Murray Mittleman, e ta keda na dokternan di cas pa pone e rabia y frustracionnan riba un mapa pa pacientnan y
unda ta necesario, prescribi medicamento of maneho di rabia. “E ta importante pa reconoce cu explosion di rabia ta un peliger pa atake di curazon, derame of problemanan cu ritmo di curazon. Uzo regular di betablockers cu tempo ta baha e risico riba malesanan cardio vascular, pero tambe na cada explosion di rabia,” e dokter a bisa. “Aunke cu e risico no ta asina grandi cu un solo explosion agresivo, e ta sigur un problema pa hendenan cu regularmente ta experiencia esaki,” su colega Elizabeth Mostofsky a agrega. Rabia E team investigativo ta mira rabia naturalmente no como e unico motibo pa fayonan di curazon, pero si un factor importante. Mas investigacion lo mester mustra cu si e hecho cu un persona tin mecha cortico por pronostica atake di curazon a termino largo. Como tal e conseho ta pa personanan cu ta rabia lihe siña anda cu stress y e emocionnan aki mas lihe posibel. Cada persona mester descubri cua ta e miho manera pa laga e rabia baha despues di un dia pisa. Pa hopi hende, movecion ta yuda.
Awe 8 di maart Sindicato Aduanero Di Aruba kier a felisita tur e ser femenino na Aruba y mundo henter y especialmente e hende mujer balente ku ta traha na Cuerpo di Aduana. “Dia international di hende muhe”
Cu boso sigi cu boso bon trabou.
PAGINA 12
DIASABRA 8 MAART 2014
DIARIO
Con MEP a faya cu:
Aumento di Edad di Pensioen di politiconan, ciudadanonan y ahuste di AOV ORANJESTAD(AAN)--Aumento di edad di pension y ahustacion di prima di AOV, a keda aproba aña pasa den Parlamento di Aruba. E ley aki ta e reforma di mas importante cu a yega di haci na e sistema di pension na Aruba. Nos ta conta afortunadamente cu un poblacion di pensionado substancial. Esaki tin di haci cu e desaroyonan den mundo medico di e ultimo añanan y tambe e calidad di cuido medico cu ta ofreci na Aruba. Pero cu esaki tambe ta bin cu e cantidad relativo di hendenan cu ta hayando pensioen ta hopi halto compara cu e cantidad di trahadonan cu ta contribui na e fondo di AOV. Pa remedia esaki, gobierno a inicia un serie di analisisnan pa haya sa cua ta e miho manera pa remedia e problema di pension na Aruba. SVb y SER entre otro instancianan a recomenda hisa edad di pension y ahusta prima di AOV pa asina alivia e peso financiero riba e Banco di Seguro Social di Aruba (SVb) di e fenomeno aki miho conoci como ‘vergrijzing’. E ultimo aki ta un fenomeno cu no ta unicamente Aruba ta pasando aden. Mundialmente e hecho aki tin su efecto riba economianan di paisnan rond mundo, pero tambe na e realidad di edad di pension y e desaroyo di e primanan pa
tene e sistema di pensionnan rond di mundo viabel. Pero unicamente hisa edad di pension no ta un solucion cu ta cura tur cos. Ahustacion di e prima tambe tabata necesario y tambe hisa e premiegrens. Tur e ahustenan aki ta loke gobierno di Aruba a presenta na Parlamento di Aruba y consecuentemente a aprobe. Pero politikeria no tin su limite den algun partido opositor di e gobierno aki den Parlamento, specificamente den e
caso aki, partido MEP. Aunke nan sa e severidad y seriedad di ‘no haci nada’, toch e partido a vota contra di e ahustenan aki, mustrando cu nan ta den un liña cu e lider anterior di e partido. Nel Oduber a sirbi 8 aña como lider di un gobierno di color geel. Pa 8 aña e tabata sa e seriedad di e situacion. Pa 8 aña un cantidad di instancianan financiero a bati na su porta y di su Minister di Finanzas e tempo aya. Na 2009, despues di 8 aña den
gobernacion nada a keda haci. Si e tempo aya a haci algo, minimal mes, awendia e ahustenan lo por tabata menos y hopi menos ‘ingrijpend’. Pero a opta pa hunga blind y ‘no hisa un dede’. Na cuminsamento di su gobernacion, Sr. Nel Oduber, a purba propone hisamento di edad di pensioen. For di oposicion di e tempo ey, Parlamentario Mike Eman a responde di ta diacuerdo cu e proposicionnan, pero prome tin di hisa
edad di pensioen di Parlamentario y Ministernan. Esaki tabata algo cu Prome Minister Nel Oduber a haya inaceptabel, pero Sr. Mike Eman tabata algo fundamental. Na 2010, Prome Minister Mike Eman a introduci un ley pa hisa edad di pensioen di Parlamentario y Ministernan mescos cu pa cualke otro trahado na Aruba. Prome cu introduccion di e ley aki min-
Sigui lesa pag. 13
DIASABRA 8 MAART 2014
Continuacion pagina12 isternan por a bay cu pensioen cu apenas 45 aña y un Parlamentario cu 55 aña di edad. Cu e ley introduci pa Gabinete Mike Eman I, Parlamentario y Ministernan edad di pensioen a keda stipula na 60 aña mescos cu cualke trahado na Aruba. E ley a keda aproba den Parlamento di Aruba, cu excepcion di 5 Parlamentario di MEP cu a vota contra (y uno cu a abstene). Sra. Evelyn Wever-Croes, mescos cu su predecesor Nel Oduber, a demostra di ta di opinion cu
PAGINA 13
DIARIO
na e entrada y edad di pension di politiconan no por mishi. Awe, cu e ley di aumento di edad di pensioen di Minister y Parlamentarionan, Ley di aumento di edad di pensioen y ley di ahustenan di AOV ta un realidad, partido MEP ainda ta den su modo di critica pa critica y nunca presenta un vision pa saneamento di algo cu ta rekeri un solucion. Ahuste di prima di AOV pa esnan cu ta gana 2500 florin of menos a keda mengua cu introduccion di reparatietoe-
slag. Pero ainda, MEP ta keha cu esaki lo costa pueblo. Claro! Pueblo a haci e ahuste aki, pasobra si e ahuste, Aruba lo ta den bancarota den algun aña, pa motibo cu e peso financiero di pensioen na Aruba ta premira pa subi drasticamente. Pero nan partido nunca a haci algo pa drecha esaki den 8 aña di gobierno y tampoco e añanan cu a sigui cu MEP den oposicion. Nan no kier a ni hisa edad di pensioen di politiconan. E ta ironico, pa tende lider di MEP, Evelyn WeverCroes, ta critica ahustenan na e ley di AOV. Pa nan saco tur cos ta ‘off-limits’, fondo
di pension por bay bankroet mes. Pero pa sigura Aruba un sistema di pensioen drechi y sostenibel? Esey no por! MEP awe ta papia di AOV manera un cos cu nan a haci algo pa dreche. 8 aña den gobierno, MEP a prefera di no haci nada y practicamente laga e fondo di pension yega na rand di kibra. Den 4 aña y mei den oposicion, e unico cos cu nan a demostra ta cu MEP ta keda MEP. Cu Nel Oduber na cabes of awo cu Evelyn Wever-Croes na cabes. MEP no por haya un direccion politico den su futuro. Esey ta nifica tambe cu mester bin
un cambio fundamental den e partido. Si esey no pasa, nan lo keda limita nan mes na un movemento di pasado. Un partido cu tanto historia no por keda faya tanto asina tras di otro sin siña for di e proceso. Aruba tin un gobierno cu en todo caso tin hopi mas vision cu MEP tabata tin for di 2001 pa 2008, pero Aruba ta merece awe tambe un miho oposicion. Segun opinion di peaton:
Un di e señalnan di trafico aki mester hala un tiki mas pafo riba e acera
ORANJESTAD (AAN) – Un ciudadano a aporta e dos potretnan cu ta aparece cu e nota aki, pa hala atencion di autoridad concerni (DOW of Dpto di Trafico?) cu un di e señalnan di trafico aki, cu ta indica cu eynan ta area pa laga pasahero cruza caminda, ta pega mucho meymey di acera y ta stroba e paso di peatonnan cu ta cana den grupo. Esaki pa motibo cu e acera akinan ta mucho small. Por mira mas pabao un otro señal mescos, pero esey no ta stroba pasobra e acera mes ta mas hancho. E ora ey si ta duna espacio pa hendenan cu ta cana den grupo, manera turistanan y sigur Mericano di edad grandi, por pasa. E señal mas pariba prome cu e mall ta hopi small y pesey ta incomodo pa hasta pa pasa cu un persona den rolstoel of mucha riba stroller.
PAGINA 2
PDR sorprendi cu a hisa prima di AZV poco prome cu eleccion tanto Prome Minister como AZV mes a mustra cu no mester hisa prima
ORANJESTAD (AAN) – Den conferencia di prensa di fraccion di Partido Democracia Real, su lider mr. Andin Bikker, a referi na e prima di AZV, cu tin indicacion lo wordo aumenta. E parlamentario a señala cu e dia di debate den Camara di Comercio, prome cu eleccion, AZV tabata un di e temanan cu tur tres candidato a elabora riba dje. E ta corda cu Prome Minister, entre otro, a expresa cu lo no bin hisamento di prima di AZV, y di banda di PDR nan tambe a bisa cu no ta pro pa hisa atrobe e prima di AZV pasobra den apenas un par di aña e lo bira e di tres biaha cu nan touch cu e prima aki. Parlamentario mr. Bikker a subraya cu mester para keto un rato y evalua kico ta e otro opcionnan, y dia di e debate PDR a señala varios opcion cu tin, entre otro, tin personanan cu kier paga algo mas pero pa haya un servicio diferente, no obstante AZV ta bisa cu mester keda mesun cos. E lider di PDR a subraya cu tin diferente manera pa aumenta e ingreso di AZV sin cu tin cu tuma medida riba e pueblo y mester explora e opcionnan aki prome cu tur cos. Otro aspecto cu ta straño pa PDR, ta cu riba invitacion di AZV mes, nan a wordo invita y nan a bay cu nan economistanan sinta dos ora largo den un reunion, y netamente nan a mustra PDR con nan a spaar miyones di florin na gasto, cu nan ta den un bon situacion y no mester hisa e prima. Pesey PDR ta haya straño cu den lunanan di November y December esaki a cambia y nan ta puntra nan mes con esaki por a cambia asina hopi. El a agrega cu pueblo di Aruba kier mira algo cu ta primordial, pasobra prome cu tur cos AZV tey pa duna servicio medico, pero su puntra hopi ciudadano eyfo si nan ta contento cu e nivel di servicio, nan ta diferencia di opinion riba e tema aki. Parlamentario mr. Bikker a subraya cu si nan kier subi e prima di AZV, cuminza anto pa garantiza un bon nivel di cuido. No mester lubida cu semanalmente ta hopi e ciudadanonan cu ta bayendo den exterior, na paisnan bisiña, riba nan propio gasto buscando cuido medico cu aki na Aruba, supuestamente ta gratis. Esaki ta algo cu mester para keto riba dje, pasobra nan ta bin na pueblo bise cu nan kier mas placa di dje, pero ora pueblo ta contesta cu cada bez cu e haya algo serio, e mes tin cu cubri su gastonan pa busca su salud sea na Venezuela, Colombia, of otro pais. Parlamentario mr. Bikker a señala cu mester bin un dialogo riba esaki y riba e otro opcionnan cu tin pa engrandece e en-
trada di AZV sin cu mester bay coba den saco di pueblo, y cu e dos ingredientenan aki por yega na otro, pero actualmente no por ta asina cu mester hisa prima cada bez, pasobra tur gobierno ta hacie, esun di signature geel a hacie y tambe esun di signature berde y awor tin e mesun plan riba mesa mientras cu e nivel di cuido no a cambia y constantemente e ta den discusion.
DIASABRA 8 MAART 2014
DIARIO
Conocido di Polis Patan a fayece na Hospital despues cu a haye den mondi hopi malo ORANJESTAD (AAN): Diahuebs mainta Polis y Ambulance a dirigi nan mes den un mondi den Dakota pa un persona cu a bira malo. Ora cu a presenta na sitio, Polis a bin topa cu e conocido Patan cu semper tabata molestia varios hende den vecindario di Tarabana y Wayaca. Segun informacion ricibi cu Patan mester a uza algun substancia di droga cu no a bay bon cune, cu a pone cu el a bira hopi malo. Personal di Ambulance cu tabata presente a cuminsa
brinda servicio medico pa despues transporte pa Hospitaal. Alrededor di 9’or di anochi informacion a drenta cu Patan a fayece y e causa principal tabata di un derame cerebral combina cu e substancia di
droga cu el a tuma. Polis ta investigando e caso aki seriamente mirando cu nan a ricibi un otro melding di un caso similar ariba e mesun dia. DIARIO ta extende palabra di condolencia y di forza na e familiares.
PAGINA 4
Jackpot di “Lotto 5” a yega mey miyon florin na premio
Civilizacion a desaroya ariba e planonan di Sumeria (E rionan Tigris y Eufrates), cerca di aña 3700 Prome cu Cristo. Skirbimento, bida urbano, organizacion politico, clasenan social y finalmente arte y ciencia a evoluciona den e periodo aki. Civilizacion a sprey di Mesopotamia pa Egipto (cerca di aña 3000 Prome cu Cristo), djey pa Aegeo y Indus (2500 P. cu C.), y pa China (1500 P. cu C.). Den mitologia Romano, “Como” tabata e Dios di e placernan di cuminza. E tabata ser representa acompaña pa jovennan di ambos sexo. Na aña 1909, Anette Kellerman, e estreya di natacion Australiano, a aparece ariba un beach na Boston usando un badbroek di jersey cu tabata fit su figura, cu manganan corta te casi su schoudernan y carson cu tabata dos pulgada riba su rudianan. El a keda aresta pa “Indecent Exposure” (mustra partinan di su curpa prohibi pa ser mustra den publico). A tuma 5 luna pa Reina Isabel haya noticia di e viaje di Cristobal Colon, dos siman pa Europa haya sa cu Lincoln a ser asesina, y solamente 1.3 seconde pa tende di Neil Armstrong cu ser humano por cana ariba luna. Te ora cu nan a haya bida, na aña 1860, di sernan cu tabata pega na un cabel cu tabata den un profundidad di un miya den lamar Mediteraneo, tabata ser asumi cu bida den oceanonan tabata confina na e parti mas halto, y cu e fondonan, cu nan frio, scuridad y presionnan enorme, no tabata tin bida. Awe cientificonan sa cu bida ta existi den e profundidadnan mas grandi. E matematico Frances, Pierre Bouguer (1698-1758), kende tabata entre e promenan pa midi e intensidad di luz, a bira profesor di Hidrographic School na Paris cu apenas 15 aña di edad. Ta ser bisa cu el a siña matematica na su instructornan tempo cu e tabata tin apenas 10 aña di edad. Ingles no tabata e lenga materno di Reina Victoria. Su mama, e yiu muher di un duke Aleman, a papia Aleman na cas, y Victoria, aunke el a goberna Inglatera durante 46 aña, nunca por a papia Ingles perfectamente. Huez Louis D. Brandeis: “Crimen ta contagioso. Si un gobierno bira un kibrador di ley, e ta crea desprecio pa ley y e ta invita cada persona pa bira un ley ariba su mes”. E pictorial mas antiguo representando skimento ta un dibujo ariba un baranca, haya na Rodoy, na sur di Norwega. E ta data di e epoca 2500-2001 Prome cu Cristo. Holoshinan traha prome cu aña 1687 tabata tin un solo man, pa marca hora. Esun pa marca minuut a bin despues. Estadisticanan escalofriante: Un di cada 13 adulto ariba 20 aña di edad na Merca ta un alcoholico. Segun cientificonan, oro ta existi na Marte, Mercurio y Venus. E protagonista principal den “Chantecler”, skirbi na aña 1910 pa Edmond Rostand, ta un gay. Di e 156 Presidentenan femenino di Universidad na Merca, 105 ta monja.
DIASABRA 8 MAART 2014
DIARIO
O R A N J E S T A D (AAN): Awe, Diasabra, Lotto, e loteria di Aruba tin un super premio pa tur cu tin nan liña na awa. Lotto 5, un wega masha gusta mes a yega un jackpot di nada mas y nada menos cu di 500 mil Florin! Lotto 5 tin basta dia sin yega un montante asina
halto, door cu e ta wordo gana riba base basta regular. Aña pasa, riba 9 di Maart, e jackpot di Lotto 5 a yega un premio di 470 mil florin, pero pa diasabra awo 8 di Maart, 500 mil Florin por ta di bo! Pa gana e premio aki ta masha facil, djis selecta 5 number entre 1 y 35. Durante e sorteo ta saca 6 number di cual e delaster ta e Joker y tambe ta saca 1 Free Letter. E Joker y Free Letter ta wordo genera door di e sistema mes, pues e dosnan aki no bo mes persona no por scoge. Ultimo biaha cu Lotto 5 a surpasa e suma bunita di awe, tabata dia 17 di November 2012 y e feliz ganado a bay cu e tremendo suma di 725 mil florin! Cu 5 cifra corecto bo ta
bira e ganado di e jackpot di 500 mil Florin awe. Cu 4 cifra corecto y e Joker bo ta gana e di dos premio cual ta uno progresivo. Combina 4 cifra bon y bo ta gana e di tres premio cual tambe ta uno progresivo. Cu 3 cifra corecto bo ta gana 12 florin y ora bo tin e e Free Letter cu ta match bo ta gana un FREE TICKET. Bo por haci uzo tambe di e Multi Draw y mantene bo numbernan di suerte pa Lotto 5 den wega pa e proximo sorteonan tambe. Lotto 5 ta costa unicamente 4 florin pa ticket. Cumpra bo numbernan, sea nan ta bo numbernan vast of loco y bira e feliz ganado di 500 mil Florin awe mes y haci tur bo soñonan bira realidad cu Lotto.


text:
Medio di transporte
Un medio di transporte ta un artefacto tecnico cu un funcion principal pa transladamento di persona y bienes (huridico ta "asunto") den trafico. Tin un scala amplio na e posibilidadnan:
- Un vehiculo cu ta impulsa pa forsa di hende: bais, triciclo, rolstoel, cranwa, scooter.
- Un bestia di carga: cabay, camel.
- Un bestia di carga cu traccion di cabay: tram di cabay, kitrin, slee, garoshi di cacho.
- Een vehiculo di motor difinicion conform den e RVV 1990: auto, truck, bus, brommer, grua etc.
- Un vehiculo cu ta core riba rail di pista: trein, tram, metro etc.
- Trafico riba awa: barco di container, ponchi, canoa, yate, boto di piscado, boto di tou, balander cayak, bapor di guera, brik, golet etc.
- Tafico aereo: avion, helicopter, blas di aire (zeppelin), glider etc.
- Trafico den espacio: spaceshuttle
- Otro medio di transporte ta por ehempel: tranportacion via tubo, kabels, lift, rolbaan, enz.
E ultimo medio di transporte no ta parti di trafico di caminda.


text:
Washington Slagbaai National Park
PARKE NASHONAL[editá | editá fuente]
Parke nashonal washington slagbaai ta e área parti nortwest di Boneiru.E park nashonal tin un area di 5643 hèktar,su serunan,bronnan di awa dushi,playa y bokanan di laman,saliñanan,flora y founa ta forma un naturalesa úniko.E paisahe tin struktura geológiko ku a surgi mas òf menos 90 mion añanan pasa dor di un volkan bou di awa.Interesadó nan por bishita e park nashonal na Boneiru òf klik riba e linko eksterno pa mas informashan.


text:
Meteo Aruba ta informa e pronostico di tempo valido te cu 2 Januari 2017
Tempo: Diadomingo anochi: Levemente te parcialmente nubla sin awacero di importancia. Den marduga di dialuna, levemente te parcialmente nubla cu un awacero pasahero.
Temperatura maximo 30 grado celsius y temperatura minino 24 graado celsius.
Solo lo subi dialuna mainta pa 07:02 pm.
Biento: Modera te basta fuerte for di direccion generalmente Oost forsa 3 te 5 ( 12 te 39 km/ora, 7 te 21 nudo.) Den dia of durante di awacero fuerte te posibelmente duro rafaga 6 te 7 ( 40 te 61 km/ora, 22 te 33 nudo.)
Situacion general di tempo: Humedad den atmosfera a baha un poco y esaki lo limita e posibilidad di awacero den proximo 24 ora, sinembargo principalmente den oranan di marduga y mainta trempan di dialuna un awacero pasahero por cay riba isla di Aruba.
Pa Diamars humedad lo aumenta un poco atrobe y chens di awacero lo aumenta pa e motibo aki.
Condicion di lama lo ta for di direccion Oost cu haltura di 4 te 8 pia. ALERTA, ta pidi ocupanetenan di boto chikito pa procede cu cautela riba lama grandi especialmente na costa Nort di Aruba.
Temperatura di superficie di lama 27 grado celsius.
Registracion di temperatura celsius y awacero mm den ultimo 24ora:
Airport max 29 / min 25 / 13/2
Hadicurari max 29 / min 25 / -.-


text:
Diaranson marduga na e crusada pabou di e veld di RCA riba Kamerlingh Onnestraat y Hubadastraat a sucede un accidente di auto basta fuerte pa falta di preferencia. Ta trata di un hyundai elentra biniendo for di Hubadastraat e chauffeur a subi crusada y consecuencia un Kia Soul biniendo for di nort direccion zuid a dal basta duro contra di e elentra.
E chauffeur femenino di e elentra a resulta levemente herida cu dolornan na cabes y pecho a keda atendi pa e paramediconan di ambulance cu tabata presente. Takelwagen a presenta pa lanta e elantra cu su seguro a caduca for di 2016.


text:
Juwana Mortostraat – Diahuebs marduga 12:45 un otro atraco arma mas ta tuma luga na San Nicolas. Un señora taxista cu a caba di traha ta wordo atraca na su cas. E atracadornan ambos arma lo tawata na su cas scondi wardando e yega , caminda nan a lo a ...Read More »
Tres hoben arma kier a atraca ciudadano den su cas
San Nicolas – Diamars anochi 11:45 polis ta bay Caya Silvia Godett, caminda un biaha mas lo a purba atraca un cabayero den su cas. Agenetenan ta papia cu e homber di inicial H. E ta conta polis cu e tawata pafo ta huma yn sigaria y bebe algo. Diripiente ...Read More »
Atracadornan ta pone arma di candela na cabes di señora di 70aña, den su cas
Lago Heightsstraat – Diamars marduga den careda di 1’or warda di polis na San Nicolas ta haya yamada cu un atraco arma a tuma luga na un cas situa den Lago Heightsstraat. Mes ora a manda un patruya pa e cas. Na yegada agentenan ta haya un señora di 70aña ...Read More »
Asalto violento contra turista ta lage seriamente herida
Palm beach – Diadomingo marduga polisnan ta bay parkeer plaats di The Village Mall, un area conoci caba pa diferente problema den oranan di marduga. Na yegada polisnan ta compronde cu lo no tawata trata di un pelea, pero un asalto. Na e sitio polisnan ta topa cu un turista ...Read More »
Atracador arma a bay “di acuerdo” cu señora pa solamente bay cu placa y laga su tas
Morgenster/Primavera – Diadomingo anochi den careda di 11:45 polis ta haya melding di un atraco arma cu a tuma luga ariba un señora. Na prome instante informacion tawata poco confuso, a pensa cu ta den Wayaca e atraco a tuma luga. Algun rato despues, patruya cu tawata bayendo e ...Read More »
Toyota Tercel cu posiblemente lo tawata envolvi den atraco intercepta, un persona a keda deteni
Mahuma/Aeropuerto – Dialuna marduga algo prome cu 12:30 e mes un patruya cu a caba di baha e señora cu a wordo atraca na su cas, ta spot e Toyota Tercel color blanco. Esaki tawata aeropuerto bayendo ariba. Polis a dune ordo pa para, pero esaki a gaña para pero ...Read More »
Autoridad dunando mas antencion na abuso di animalnan
Diasabra un polis atento a subri riba Facebook, riba e facebook page di Animal Abuse Report Aruba y a mira varios potret horibel y tristo di abuso di bestia cu ta pasando riba nos isla. Na un cas na Balashi nan a mira cu tin un cacho cera den un ...Read More »
Robo na Ton Li supermarkt na Weg Seroe Preto
Weg Seroe Preto – Diadomingo mainta trempan polis ta bay Ton Li supermarkt na Weg Seroe Preto pa un atraco. Na yegada un señora di edad ta conta polis cu un homber cara tapa a drenta y ataca e, pero no a usa ningun arma, ta pensa kizas door cu ...Read More »
Atraco arma a cuminsa pa 2017, La Estrella situa den Certified a bira victima
Certified Mega Mall – Diasabra anochi algo prome cu 7’or un atraco arma door di homber cu ta papia spaño ta sosode na La Estrella den e mall di Certified. “Cuatro di december 2016 un cabayero a wordo atraca cu arma di candela den baño na e mes un mall ...Read More »
Hoben cu a trata na pone fin na su bida hiba cu urgencia hospitaal
Santa Lucia- Dr Horacio E. Oduber Hospitaal Diasabra mainta polis ta bay cu urgencia un adres na Santa Lucia pa un persona cu lo a pone fin na su bida. Na yegada di tanto polis y ambulance, nan ta haya un hoben di 18aña ainda na bida. Segun informacionnan a ...Read More »


text:
Relaciona cu e ausencia di tur e Ministernan di Gabinete Mike Eman 2 y e 10 Parlamentarionan di AVP, Parlamentario Glenbert Croes ta manda den nomber di Partido MEP, un mensahe di MEP na Mike Eman, Minister President di Aruba: “grow up”
“Mike Eman y full su gabinete y e fraccion di AVP a mustra falta di respet, falta di madurez y falta di decencia pa cu e instituto y e persona cu ta nos Gobernador nobo. Partido MEP den un forma contundente ta condena y rechasa e conducta di AVPlidera pa Mike Eman pasobra awor cu Sr. Alfonso Boekhoudt ta nombra caba pa Su Mahestad Rey Willem Alexander, nos mester y mi ta ripiti e palabranan di Gobernador nobo: “nos mester cera e capitulo aki”
Ta manera Mike Eman y su gabinete kier ta “wrong and strong”, pasobra ta nan a faya di scoge un candidato cu tin e base amplio di apoyo den nos comunidad. Y finalmente Gabinete Mike Eman mester realisa y esaki ta mi opinion: ta Gobierno di Hulanda no tabata kier pa Minster Bermudez bay di e puesto pasobra Dios so sa ta ki desaster lo a sigui cu un minister nobo di Finanza marioneta di Mike Eman den aña di eleccion.
Mike Eman y partido AVP cu su conducta pa busca linea recta un confrontacion frontal cu e instituto di gobernador, Gobierno di Hulanda y Cas Real den persona di Su Mahestad Rey Willem Alexander, ta pone e bon relacion Aruba – Hulanda bao di un presion sumamente tenso cu no ta den e miho interes di henter nos comunidad y pais.
No tin espacio pa falta di madurez mas di parti di Mike Eman. No tin espacio pa falta di respet mas di parti di Mike Eman. No tin espacio pa falta di decencia mas di parti di Mike Eman den direccion di nos gobernador nobo.
Laga nos no lubida con Mike Eman a bay den un confrontacion frontal tambe cu nos Gobernador saliente Sr. Fredis Refunjol, unda hasta e welga di hamber a tuma luga dilanti di e portanan di oficina di Gobernador di Aruba como intimidacion y presion pa nos Gobernador di e tempo ey.
E malcriadez politico aki mester keda contundentemente rechasa pa henter nos comunidad. Ta momento pa nos cultiva un relacion di respet mutuo, cooperacion y comprension mutuo cu Gobierno di Hulanda y nos Gobernador nobo cu ta representa Reino Hulandes tambe. MEP na AVP: “grow up”, ta e palabranan final di e Parlamentario.


text:
Download de presentatie
De presentatie wordt gedownload. Even geduld aub
GepubliceerdGabriël Peeters Laatst gewijzigd meer dan 2 jaar geleden
1
2
Palabra di bon biní Finansiamentu di SSC i DUO Paga bèk Kamber na Hulanda Puntonan di atenshon Informashon di seguro Informashon Experientia Pregunta Klousura
3
SSC su tareanan prinsipal ta: Fiansa di estudio Guia di estudio Kobransa di finansiamentu di estudio
4
SSC DUO
5
Ticket di buelo pa bai Hulanda Uitrustingskosten Studiante di MBO ta haña un luna di sèn Studiante di HBO/ WO ta haña 2 òf 3 luna di sèn 60 riba e montante ku DUO ta finansiá Fiansa adishonal (Extra financiering) Fiansa pa bibienda (Huisvesting financiering)
6
Komponentenan%Montantenan pa aña den euro Finansiamentu básiko (basis financiering) ta konsistí di: ,- Beka básiko (basisbeurs)30216,-Nos komunidat Beka adishonal/ kontribushon di mayor (aanvullende beurs) 30216,-Mayor Fiansa básiko (máksimal) (basislening) 40288,-Studiante Fiansa adishonal (extra financiering) Máksimal 1.700Studiante Fiansa adishonal pa bibienda (huisvesting financiering) Máksimal 1.700Studiante
7
KomponentenanHBO/ WO Bachelor/ Master Sèptember* MBO Òugùstùs* Beka básiko (basis prestatiebeurs) 3.194, ,00 Beka adishonal/ kontribushon di mayor (aanvullende prestatiebeurs) 2.935, ,93 Fiansa (lening) (máksimal) 3.406,32 (6.341,52 máksimal) 1.970,52 (5.944,44 máksimal) Total9.536, ,44 * Montantenan ta keda paga na euro pa fin di luna
8
Montantenan den euroHBO/ WO Yüli Òugùstùsfor di Sèptèmber Sèn di luna SSC*665,- 60,- Sèn di luna DUO00794,69 Uitrustingskosten500,- Voorschot sèn pa buki èts.600,- Montante total prom é ku dedukshon 1.165,-1.265,-854,69 Seguro di malesa(55,83) Aansprakelijkheids-verzekering(5,38) Seguro pa debe(1,50) 1,50) Dedukshon voorschot pa buki(60,-) Riba kuenta bankario1.102, ,29731,98 * Montantenan ta keda paga na euro
9
10
11
4 aña prestatiebeurs plus 3 aña fiansa Tanten e studiante ta inskribí na un skol pa tempu kompletu (voltijdstudie) Montantenan ta wòrdu pagá primeramente komo fiansa 10 aña diploma termijn Langstudeerboete
12
Un studiante ku bai studia na Hulanda tin 2 debe: serka SSC serka DUO E debe nan mester keda pagá direktamente serka e instansia konserní Pago di e debe bèk no ta solamente un deber pero tambe un kontribushon na futuro hóbennan di Kòrsou.
13
Tur studiante ku tin un debe serka SSC, tin ku paga un interes di 6% i serka DUO 1,39 % Por bishitá e wepsait di DUO, pa mas informashon tokante e kondishon di pago.www.ib-groep.nl
14
Denter di 3 luna ku kaba di studia mester mèldu SSC por eskrito i pidi pa konbertí e beka den un regalo Diploma optené dentro di 10 aña, e prestatiebeurs ta bira un regalo Mester traha na Kòrsou por lo menos 5 aña konsekutivo pa e beka por bira un regalo
15
6 luna despues di estudio mester kuminsá paga bèk Si stòp ku estudio i no a termina esaki ku exito, ta kuminsá ku kobransa mesora Máksimo periodo pa paga bèk ta 10 aña Nota: Mayornan tin posibilidat pa paga SSC durante estudio di e yu
16
Diploma optené dentro di 10 aña, e prestatiebeurs ta bira un regalo No a optené diploma, e prestatiebeurs ta keda un fiansa Fiansa semper mester paga bèk E promé 2 añanan no ta obligá pa kuminsá paga (pero interés si ta keda kore durante periodo aki) Máksimo periodo pa paga bèk ta 15 aña
17
Mester ta inskribí na un huisvesting bureau na Hulanda Huisvestingsformulier mester ta entregá na SSC (no mas lat ku 1 di mei 2012). Si tin propio kamber òf ta keda serka famia mester notifiká SSC ku prueba no mas lat ku 31 di mei 2012
18
Tur studiante ku enkargá SSC pa buska kamber, mester keda 11 luna den e kamber i paga esaki (Doorstroomwoningen) SSC no ta buska kamber pa studiante ku yu/ni si e yu bin despues
19
20
21
22
Te ku dia 31 di mei 2012 studiantenan por hasi kambio di estudio. Despues di e fecha aki mester tuma kontakto ku SSC promé ku hasi kambio. Studiantenan pa MBO mester yena un WS- Formulier Studiantenan pa HBO/WO mester hasi esaki via i un WS-Formulier NOTA: despues di 14 di mei 2012, SSC NO ta tuma NIUN KAMBIO pa loting! Nota importante
23
Kambio di por ehèmpel adrès, estudio i/ òf skol e studiante mester notifiká SSC, DUO i NNAM. Kambio di banko mester keda notifiká na SSC i NNAM Studiante no mester indiká riba e formulario di DUO ku e kier risibí e digitale post serka nan SSC MESTER TA NA ALTURA DI TUR KAMBIO!
24
SSC no ta finansiá skol privá na Hulanda Si bo tin un entrada adishonal banda di bo finansiamentu di estudio di mas ku ,53: Ta kumbiní e studiante pa para e finansiamentu temporalmente Studiante tin ku ta paga bèk mesora bèk mesora tur loke el a gana riba e máksimo di ,53 SSC ta finansiá solamente un nivel di estudio
25
Berichtnan di studielink: Informashon di pago Verifikashon di identidat
26
Berichtnan di DUO: Finansiamentu preliminar ta kore te dezèmber despues DUO ta hasi esaki definitivo Mayor mester yena un machtiging di DUO pa nan por buska informashon di entrada di mayor na ofisina di impuesto
27
28
29
30
Kada persona por hasi máksimo 2 pregunta Pregunta
31
Pa mas informashon i e presentashon di awe mainta por bishitá e wepsait di SSC Pa mas informashon di DUO por bishita
Verwante presentaties
© 2017 SlidePlayer.nl Inc.
All rights reserved.


text:
Filosofia: E Departamento di Comunicacion su esfuerzo ta pa usa tur medio di comunicacion posible pa comparti e bon nobo di salbacion na henter mundo. Dor cu e comunicacion di e evangelio ta responsabilidad di henter e iglesia, e Departamento di Comunicacion ta involucra den tur e programanan di iglesia, tratando di sirbi e administradornan y departamentonan cu e habilidadnan cu e ta posee of na cua e tin acceso, pa asina publica e programanan ei.
Vision: Crea un imagen faborabel di e Iglesia, su mision, bida, testimonio y otro actividadnan, atraves di e uso di e medionan di comunicacion cu ta mas efectivo.
Mision: Construi brugnan di speransa.
Balornan:
- Dedica pa comunica speransa cu un enfoque riba e calidad di bida cu ta alcansa su plenitud den Cristo Jesus.
- Dedica na e relevancia creativo (1 Cor. 9:19).
- Dedica na normanan eleva de exelencia (1 Cor. 3: 13)
- Dedica na expresa tur comunicacion den e contexto di e balornan estrategico di e Iglesia: unidad, crecemento y calidad di bida.
Funcionnan:
E departamento ta cumpli actualmente cu e siguiente funcionan básico:
- Noticia y informacion
- Relacion Publico
- Relacion cu medionan di comunicacion y nan programanan
- Comunicacion den tempo di crisis.
- Servicio “na liña” (conecta na e sistema)
Objetivo: E objetivo di e Departamento di Comunicacion ta pa alcansa e personanan tanto paden como pafo di e Iglesia, cu un programa di comunicacion habri, responsabel y yena cu speransa, atravez di e uso efectivo di tecnologia contemporanea y metodonan tradicional di comunicacion.


text:
28-03-2014
11-06-2013
Aruba, 17 di mei. Diahuebs anochi e mundo di deporte di Aruba a duna un paso mas den e direccion di hisa e nivel di e deporte di alto rendimento. E Federacionnan deportivo y nan entrenadornan a ricibi cu gran honor e bishita di un experto di prestigio internacional, Dr.…
Aruba, 13 mei. E Curso Basico pa Entrenadornan, organisa pa Comision di Desaroyo di Comite Olimpico Arubano, a yega su final. E curso cu a inicia den luna di februari ultimo, a conoce un participacion di diesnuebe persona di cual diescinco a termina esaki exitosamente.
Aruba, 9 mei. "No por yega na bon resultado, logrando medaya of titulo, sin tin un Plan Strategico, e palabra "suerte" no ta existi mas den e mundo deportivo, en todo caso no como base pa resultado".
Aruba, 1 mei. E stadion cu mas historia na mundo esta Maracana na Brazil ta habri despues di tres anja di renovacion. Diasabra e stadion di Maracana a habri su portanan cu e trahadornan di construccion hayando e prome bunita bista di e icono di Rio de Janeiro cu lo…
Reunion Comision Tecnico S8Oluxr9Phs
Swimming
Interview Swimming Team Aruba
Video di Alberto Thiel papiando di curso basico pa entrenador.
Aruba 11 Februari. Tres ciudad, entrenan dos Sur Americano, a ser escohi awe pa Comite Olimpico Internacional pa organisa e tercer edicion di e Weganan Olimpico Hubenil cu ta tuma lugar na 2018. E tres ciudadnan, esta Buenos Aires (Argentina), Glasgow (Gran Bretania) y Medellin (Colombia) a ser escohi entre…
Aruba, 27 Februari. Diasabra mainta tempran, trinta cursista entusiasma a registra pa asina cuminsa cu e curso Basico pa Entrenadornan organisa dor di e Direccion di Desaroyo di Comite Olimpico Arubano. E curso ta bou guia di docente y metodologo, Sr. Betto Thiel, miembro di e Comision Tecnico di COA.
Aruba, 15 Februari. Nunca antes e dos instancianan asina importante pa e mundo di deporte di nos pais a reuni cu otro. Diahuebs, riba Valentine's Day, Comision di Subsidio pa Deporte y Comite Olimpico Arubano a sinta na mesa pa intercambia informacion
Diaranson ultimo, dia 20 di februari 2013, Comite Olimpico Arubano a duna inicio na su segundo Curso Basico pa Entrenadornan deportivo.
Aruba,18 Februari 2013, Falta un tiki mas cu tres aña pa e proximo Weganan Olimpico tuma lugar. Manera tur hende sa, e ciudad di Rio de Janeiro, Brasil, a gana e derecho pa bira sede di e Weganan di 2016, treciendo e evento pa prome biaha na Suramerica. Desde cu…
Aruba 11 Februari. Despues di a haya un desapunto enorme, ora cu nan a ser saca for di e participacion Olimpico, e deporte di lucha lo continua na bringa pa su participacion, mirando nan presencia den henter e historia di e weganan cu excepcion di uno, bayendo atras te na…


text:
Carta formal
Carta formal ta e comunicacion entre dos persona cu no conoce otro. Ta uza palabra formal of palabra decente/adecua pa skirbi un carta formal.
Format[editá | editá fuente]
Parti di un carta formal[1]
- Luga y fecha
- Salta 2 regel
- Nomber di e negoshi distinatario, adres, pais. Si ta local por uza "Presente".
- Salta tres regel
- Saludo
- Salta 1 regel
Contenido di e carta
- Surpa: introduci bo mes; duna motibo di bo carta; bisa ki informacion bo ta desea precies; yama danki di antemano pa e molester
- Salta 1 regel
- Final
- P.S./Post Scriptum/Adhunto. Den caso cu bo lubida algo bo por pone P.S. te abou y agrega alfgo. Por ehempel, ta bon pa bo manda hunto cu bo carta un copia di bo carnet cu bo a haya di e empresa caminda bo ta pasa bo periodo di stage.
Referencia[editá | editá fuente]
- ↑ Cristal 3 Papiamento pa Enseñansa Secundario, Capitulo 1.4 parti 8 "Practica" pagina 34


text:
Estatua di Libertad
E Estatua di Liberdat (konosi komo Liberty Enlightening the World [Franses: La Liberté éclairant le monde]) ta un suklptura neoklasiko kolosal riba e Isla di Liberty na e haf di New York City, diseña pa Frédéric Bartholdi anto dedika na 28 di Oktober, 1886. E estatua, un regalo pa e Estadonan Uni di Merka for di e hendenan di Fransia, ta un figura femenino representando Libertas, e dios Romano di libertad, ku tin den su man un torcha anto un tabula ansata (un tableto ku ta envoka lei) riba kua tin inskribí e Deklarashon di Independensia Amerikano. Un kadena kibra ta keda na su pianan. E estatua a bira un symbolo ikoniko di libertad anto di e Estadonan Uni.


text:
Archivo di May, 2016
ORANJESTAD (AAN): Dialuna den careda di 5:45’or di atardi riba e caminda di Koyari, un Hyundai Getz a dal un peaton crusando caminda.
E homber a cay riba e windshield di e auto pa despues cay, y pesey tabata herida.
Den dia cla
ORANJESTAD (AAN): Dialuna algo prome cu 12’or di merdia, un homber Hulandes Europeo den su Suzuki Liana, di bon curazon a duna un persona lift banda di bushalte na Playa.
E homber sinta den su auto a cuminsa actua straño algo prome cu e Misa na Playa y a cuminsa bringa cu e chauffeur y ranca su placa bay cune.
E victima a topa polis y informa di e sucedido unda el a keda asalta den su auto pa un persona desconoci cu el a duna lift.
Polis a tuma dato y pasa esaki over pa Recherche.
ORANJESTAD (AAN): Dialuna mainta for di e SPO School na Savaneta, Recherche di San Nicolas y Polis a keda informa cu tin un studiante cu arma di candela riba tereno.
Na yegada di Recherche y patruya policial a topa cu e hoben studiante conocido di Polis cu ta biba den Sabana Basora Noord.
A haye cu e arma di candela caliber 22.
Departamento forensico tambe a presenta na e school pa saca potret di e arma di candela y tuma esaki den beslag.
Recherche a detene e hoben studiante na school mes y bay cune warda.
Autoridad lo bay check si acaso e arma aki a wordo usa recien den cualkier caso riba e isla.
ORANJESTAD(AAN): Mr Evelyne Wever Croes lider di MEP ta nenga cu nan a haya un invitacion pa sinta na mesa riba e tema di All Inclusive. E ta na altura di solamente loke el a lesa den media riba e punto aki.
E articulo den corant ta bisa cu e mandatario ta invita lider di MEP y PDR pa dialogo. Pero den e articulo e poco porta cu e mandatario a habri pa dialogo el a dal sera back, pasobra den e articulo ta blo ataca MEP pasobra no a tuma un decision.
“E kiermen nos mester para banda di dje sino nos ta contra pueblo. Si bo kier dialogo, anto e ora bo ta duna espacio pa dialogo. Bo no ta invita pa dialogo y despues ta cuminsa lastra y ataca nos manera bo ta haya ta bon.”
Pero asina mes nan ta contesta e Minister bisando cu nan ta studia e ley y ningun hende, ni Minister Oduber, no por pone presion a para banda di dje. Parlamento tin te 8 di juni pa haci pregunta y ora cu haci contesta, ainda tin dos pa tres siman pa e debate. Pues nan tin hopi tempo pa fiha posicion y no ta core tuma un posicion djis pa complace Otmar Oduber.
Casino den RIU Antillas…
ORANJESTAD (AAN): Tin un situacion kisas confuso pa hopi hende na e casino unda antes tabata Westin.
Manera ta conoci, RIU a cumpra e hotel aki pero nan no ta operador di e casino. Ta parce cu esaki ta motibo cu un grupo di trahado a acerca Mediador di Gobierno Anselmo Pontilius.
E Mediador a splica cu FTA a gana un referendum mas cu un aña pasa na e casino. Ley a obliga e operador pa tuma over tur e trahadonan di e casino cu tabata di Westin. Ta trata di mas of menos 30 trahado y awor nan a bira 80, door cu tin trahado nobo a worde tuma. Ta resulta cu e operador no ta duna e grupo nobo e mesun beneficio cu e trahadonan bieu.
Segun Pontilius, a splica e grupo nan derecho y nan obligacion. Pero tambe a informa Orchid Casino y su operador, den presencia di nan Abogado, hunto cu FTA cu loke nan ta haciendo no ta corecto.
Sentencia a cay
ORANJESTAD (AAN): Diasabra DIARIO a publica den extenso e tratamento di e caso penal cu Ministerio Publico a cuminsa contra e tres sospechosonan A.E.A., R.B. y V.J.G. E trio aki ta worde sospecha di lo tabata envolvi den e preparacion di e asalto arma na Excelsior Casino dia 26 di October 2015 caminda mas cu 494 mil Dollar a worde horta for di e casino.
Fiscal den su requisitorio ta haya e trio aki culpable y tabata cualifica V.J.G. como e cabezante, kende a traha e plan y e mapa. A.E.A. lo tabata esun cu a yuda e trio Venezolano haya un arma di candela y tambe a mustra nan unda nan mester bay sconde despues di e asalto arma. R.B. lo tabata esun cu a entrega na un di e Venezolanonan e saco di plastic cu V.J.G. a dun’e den cual tabatin e mapa di e casino y informacionnan valioso.
Mirando e funcion di cada un, Fiscal a exigi 3 aña di prison pa R.B., 3 aña y 6 luna di prison pa A.E.A. y 6 aña di prison pa V.J.G.
ORANJESTAD (AAN): Mediador di Gobierno Anselmo Pontilius tin basta trabao pa atende. E ta envolvi den e negociacion pa un CAO nobo entre STA y Aeropuerto. Pero tambe e ta atendiendo e problemanan pa un CAO nobo entre UEA y Gerencia di NV Elmar.
E CAO cu sindicato UEA tabatin cu Elmar a vence dia 2 di april di e aña’ki. Gerencia y directiva di UEA a bay mesa, prome cu esey (januari), pa trata di yega na un acuerdo na tempo. Na principio a yega na un acuerdo pa uno CAO cu un duracion di 4 aña. Pero den presentacion di e concepto aki a resulta cu e sindicato ALVAST no tabata envolvi.
E sindicato aki ta representa e staff di Elmar.
Den presentacion di e concepto di e CAO, mayoria di e trahadonan a rechasa esaki. Esey ta motibo cu gerencia di ELMAR a acerca Mediador. Den esaki, Mediador di Gobierno a comenta, e rechaso di e proposicion a trece discusionnan fuerte interno den e sindicato. Pero mientrastanto a logra bay mesa cu e partidonan y a sinta dialuna back pa sa kico ta e preocupacion di e trahadonan.
ORANJESTAD (AAN)– Dialuna ultimo nos colega Mercedes Monge Quesada a ricibi di drs. Mitsy McCollum Willems un bunita plakaat “Award of Excellence” pa su aporte cu e seccion Hubentud den Movecion durante 23 aña consecutivo y diez aña colaborando cu KEM Psychology.
Drs. Mc Collum-Willems a destaca tambe cu Sra. Monge tin 24 aña como periodista di Matutino Diario sirviendo nos pueblo cu profesionalismo y respet.
Nos ta felicita nos Colega cu e bunita reconocimiento aki.
ORANJESTAD (AAN): Diasabra atardi un homber a drenta Tao Bao na Tanki Flip y a saca un arma di candela y menasa e chinesnan di e luga.
E homber a bandona e sitio despues esaki a sosode ora tabatin cliente den e luga. Polis a presenta di biaha pa tuma datonan y mira e video di grabacion y pasa esaki over pa recherchenan.
Minister Mike de Meza:
ORANJESTAD (AAN): E vision di Gobierno pa San Nicolas ta un plan cu ta materialisando y cada bes mas hende por mira resultadonan concreto. Minister di Asunto Economico, Comunicacion, Energia y Medio Ambiente, ing. Mike de Meza ta señala e hecho rotundo aki despues di a recore centro di San Nicolas recientemente den compania di Prome Minister Mike Eman.
“E ta yena bo cu orguyo pa mira cu hendenan ta sumamente contento di wak tanto cos tuma luga. Nos a prepara nos mes y el a tuma tempo, pero awo e puzzel ta cay den otro,” Minister de Meza a comenta.
Adicional na tur e proyectonan cu ya caba Gabinete Mike Eman I y II a realisa den e districto di San Nicolas, tin stapnan cu ta tumando actualmente pa sigui hiba e area di pariba di brug dilanti. Scolnan, parkenan, facilidadnan deportivo y barionan a conoce renobacion y mehoracion; tin iniciativanan den tereno di servicio publico, turismo y economia ta cubri for di Pos Chikito te na Colony.
ORANJESTAD (AAN) : Un unidad di polis mas refuerzo a wordo dirigi diadomingo marduga casi un’or direccion di Chesterfield bar situa den B. van der Veen Zeppenfeldt straat relaciona cu bringamento.
Patruya cu a presenta, pa cuminsa a topa e conocido homber inicial J.R. parce cu e lo a wordo maltrata. J.R. marca di sla na banda robez di su cabez. J.R. no kier asistencia medico y ademas e no kier declara nada di locual a tuma lugar.
Preso a sinti’e menaza y a pidi pa e wordo traslada
ORANJESTAD (AAN): Tabata parce manera ta un pelicula tabata tuma lugar, ora cu Hues a menciona e hecho cu un sospechoso via un otro preso den KIA a manda carta pa un otro preso y ta bis’e pa no papia.
PRESO A SINTI’E AMENAZA:
Promer cu Hues a bay den detayes riba e caso penal contra e tres sospechosonan cu a yuda prepara e asalto na Excelsior Casino, el a mustra riba un incidente cu a sosode den KIA recientemente.
E sospechoso R.B., kende desde aña pasa tabata fugitivo y na Februari 2016 a worde deteni ora el a yega den un boto na Barcedera, a haya un carta for di un otro preso den KIA, cual e ta considera un amenaza.
INSTRUCCION PA NO PAPIA:
Ta asina cu na April 2016, un hefe di guardia na KIA a papia R.B., kende a bisa cu e kier worde traslada pa otro seccion pasobra e no ta sinti su mes sigur den e cel caminda e tabata.
ORANJESTAD (AAN)(AAN): Cuerpo di Aduana a pidi un reunion cu e organizacion di doñonan di trabao ATIA (Aruba Trade & Industry Association) pa combersa riba diferente preocupacion cu nan tin. Den e reunion tabata presente e hefe di Aduana sr. Ricky Croes.
Croes a splica cu nan a pidi e reunion cu ATIA pa ofrece nan un les of curso na miembronan di ATIA y Brokernan pa nan haya mas conocemento riba tereno di Aduana. Di e forma aki, e trabao por bay di un forma mas facil, ya cu nan lo tin conocemento di tur e aspectonan cu ta importante pa Aduana haci nan trabao. Esaki lo encera cu miembronan di Aduana lo pasa menos tempo drechando foutnan nan, y e parti di control ta bira mas eficaz.
ORANJESTAD (AAN): YMCA a celebra nan lustro di Diamante. Un dia cu no por a pasa bay sin pensa y duna merito na e importancia di e fundacion aki cu ya caba tin 60 aña den nos comunidad.
Na caminda pa e celebracion aki, Minister Paul Croes a calcula cu ora ta papia di 60 aña, ta suma un total di 21.900 dia. Esaki ta pone un y tur pensa cu na momento cu bo scucha muchanan ta wordo tuma akinan tur merdia na YMCA pa haya begeleiding, tanto na Dakota como na San Nicolas, por bisa cu basicamente YMCA a bira nan di dos cas.
Un aporte inigualabel y impagabel pa cu nos muchanan. Den esaki mester bisa tambe cu esaki ta posibel danki na un bon directiva cu mester ta un ehempel pa otro fundacionnan.
Dr. John Kock:
ORANJESTAD (AAN) – Hopi ta e personanan cu ta haya e asina yama “fret” cual ta un situacion masha fastioso mes y hereditario.
Papiando un tiki mas amplio tocante e tema aki, e Dermatologo dr. John Kock a reitera cu nan ta, generalmente, hereditario (genetico), y tin e tendencia di keda sali.
Tin diferente sorto di fret. Algun di nan ta wordo trata y no ta sali mas, pero tin e tendencia di produci mas den cualkier otro parti di curpa. Den garganta nan ta hopi bon conoci pa dermatologonan.
Tin cu ta wordo trata un bez pa aña y despues di e periodo aki ta bolbe crece.


text:
Archivo di June, 2010
Cumpleaños Diaranzon 30 Juni 2010
😀 😀 😀 😀 😀 😀 😀 😀
Hildalicious its your b-day we’re gonna party its your b-day awe 30 juni ta cumpli un aña mas di bida e mucha cu ta pone drama caminda e yega envidia door di hopi i stima door di mas. pabien di parti bo mom Mercedes bo dad Cyril yiunan Cyranne cu ta cumpli aña awe tambe bo regaldo di b-day Tarrell Nahaley rumannan Jonovan brandon shahier subrino Jayven cunjanan Analisa, Genesis y ruman sin dolor Pirina tambe di esun cu stimabo un mundo Chobo sin laga afo famia kemp adamus completo tambe di Harvey cu ta cumpliendo aña i bo padrino adolf genara bo guitara Viviana, Jonaila, Lianne tambe tur e guynan di madiki baba beatle lalo pipo cheller Dimar, Joshua, Sonchi, Andy, Jonjo, Sandro, Joel, Jay, Billy, Gerry too much too mention y tambe di hotel 5 strea enjoy bo day popchi awe nos ta bin busca bolo y Heineken Redbull allout meisje awe clean e Hayabusa nos bay road y corda hopi kier tin loke bo tin y keda riba bo lema Let the Haters hate ‘cause you’re superior. Love you! Guess who?
Tin diferente alternativa pa scapa fondo di pension publico
Sr. Alvin Boekhoudt di APFA:
“Franchise ta un di nan”
ORANJESTAD (AAN) — Nos redaccion a acerca e funcionario di APFA, señor Alvin Boekhoudt, relaciona cu nan encuentro di miembronan di OPPA, ayera mainta den Renaissance Conference Center. El a splica nos cu enberdad nan a haya un invitacion for di e miembronan di OPPA, cu tin hopi inkietud tocante e situacion di nan fondo di pension, y con ta sigui cune den futuro.
Ningun hende kier papia di tiro fatal
ORANJESTAD.(AAN); Keto bay recherche ta buscando e lugar na unda un ciudadano tragicamente a perde su bida. Manera a wordo publica di e caso tragico na unda un hoben a perde su bida pa medio di bala cayente cu a perfora su frente cu resultado fatal. Ta asina cu dialuna anochi, e ora exacto no ta cla pa autoridad y tampoco na unda e accidente fatal a tuma lugar e victima Francis Gomez a wordo transporta pa hospital cu herida na cabez , den un vehiculo modelo B.M.W. Pero na poli nada no por a hasi mas pa Francis ya cu practicamente e lo a yega morto na poli.
Gremionan a cuestiona cantidad y condicion di trabao pa e personal di AZV
ORANJESTAD (AAN)* Durante dialogo social e sindicatonan a trece padilanti cu e gasto di AZV gran parti ta pa gastonan di personal. Segun e director di AZV, sr. Anco Ringeling tempo cu a introduce AZV tabatin necesidad di cantidad di empleado pero awor aki e situacion a cambia na unda cu AZV tin demasiado empleado den servicio. Ta asina cu durante 2001 momento cu AZV a worde introduce te cu 2010 e cantidad di empleado a sigui crece. Momento cu a cuminsa a bay den diferente etapa cu tabatin demanda pa mas empleado pa cumpli cu esaki.
Ministernan Eurlings y Oduber a firma acuerdonan importante pa desaroyo di nos Isla y Reino Hulandes
Seguridad den lucht y scheepvaart ta hunga un rol primordial den esakinan
ORANJESTAD (AAN): Ayera tardi Minister di Verkeer en Waterstaat di Hulanda, Camiel Eurlings y Minister di Turismo, Transporte y Labor di Aruba, Otmar Oduber a firma algun documento importante pa cu Pais Aruba. Minister Otmar Oduber a expresa cu desde 1985 cu tabatin un samenwerkingsregeling pa loke ta trata e parti di espacio aereo entre Antiyas y Aruba cu mester a worde regla. Dialuna a firma un protocol entre Antiyas, Aruba y Hulanda pa establece loke 25 aña pasa mester a worde regla y loke na 2005 a purba di worde regla caminda a establece e NV cu ta NAATC (Netherlands Antilles Air Traffic Control) na Curaçao.
Lo bay sacudi Ministro Dowers riba e apenas mey miyon Florin poni riba presupuesto
Reclamonan for di mundo di enseñanza….
ORANJESTAD (AAN): Diabierna awor cu ta bay trata e presupuesto di Ministro Dowers relaciona cu Enseñanza, por pronostica di awor caba cu hopi hende lo bay scucha su defensa, di con aparentemente ta solamente 500.000 Florin so a pone riba presupuesto pa “renovacion di schoolnan”. E suma aki ta hopi abao, y ya caba por a tende reclamo di esnan den Enseñanza, kendenan no por compronde con AVP por a bin cu e suma abao aki.
Cual auto cora a hit and run na Ponton den Nayo Straat?
ORANJESTAD (AAN): Polis ta buscando un auto cora cu a hit and run den Nayostraat na Ponton. Testigonan a bisa cu ta un auto cora a hit and run den marduga. E marcanan cu a keda atras tambe ta prueba esey. Un habitante di Nayo Straat na Ponton a lanta y haya su Lexus kibra. Mesora el a yama polis y un investigacion ta indica cu ta un auto cora a comete e acto aki.
Experiencia di polis ta mustra cu e culpable mester ta biba den e area ey mes. E chofer cu a comete e acto aki a drenta Nayostraat y sea pa soño of core bao influencia a pone cu el a dal den e Lexus.
OPPA a organiza mainta informativo pa pensionadonan di Gobierno
Pa funcionarionan di APFA contesta pregunta:
ORANJESTAD (AAN) — Diamars mainta, “Organizacion di Pensionado Publico Aruba” (OPPA), a tene un mainta informativo, den cual e invitado tabata APFA. Nos por a mira un bon audiencia si, aunke e Presidente di OPPA señor van Niel, lo kier a mira hopi mas miembro di e organizacion presente. Den entrevista cu DIARIO a tene cu señor van Niel, el a comenta, cu ta worde bisa cu esnan cu ta hayando pension aworaki no tin problema, pero su pregunta ta “ke hubo di esnan cu ta bin nan tras?” E tin un preocupacion cu edad ta hunga un rol, y cu na cierto momento edad pa pension lo subi. Pero e ta puntra, pa ken? Pa esnan cu mester bay cu pension awor, of despues di dos aña? Algo cu OPPA no sa.
AZV a haya keho cu ta tuma hopi tempo pa haya cita cu docter di cas
Anco Ringeling
ORANJESTAD (AAN)* Segun director di AZV a drenta diferente keho relaciona cu e tempo di espera of cu e asegurado no ta haya un cita den corto tempo serca e docter di cas. Actualmente AZV ta den discusion cu e asociacion di docternan di cas, HAVA pa mira con ta bay soluciona e problematica aki. AZV ta desea pa drecha esaki pa asina cu por duna e mihor servicio na e asegurado. Den e discusionnan aki lo bay analisa e practicanan aki y pa haci cu e docternan di cas tin miho aseso na datonan di nan patient.
Fraccion di PDR cu tres remarca riba tereno di enseñanza
Basa riba sondeo haci den pueblo:
ORANJESTAD (AAN) — E siman aki tin tratamento di e presupuesto di Enseñanza, y Fraccion di PDR a haci un sondeo den pueblo pa saca afo kico ta e obstaculonan cu nan kier pa worde drecha.
Asina lider di fraccion PDR a señala den conferencia di prensa semanal. Tres remarca fraccion di PDR a haya den comunidad, y el a referi na cada un.
Ta egoista pa bisa cu no lo desaroya proyecto Horeca importante pa San Nicolas
Roland Peterson SNBA
E trahador di SN tin e derecho pa dicidi unda traha
ORANJESTAD (AAN)* Segun presidente di SNBA (San Nicolas Business Association), sr. Roland Peterson, el a tuma nota di e acontecimento na unda cu pa prome biaha despues di e closedown di Valero e contratista Douchar a invita prensa pa convivi e momento importante no solamente pa nan sino como simbolo di un esperanza pa desaroyo di San Nicolas como e prome contratista cu ta haci uso di e gate destina pa e contratistanan drenta na pia di e subida di Lago Heights.
Redonan riba pasenshi, suspension, ladronicia y derota
Pa: Juby Naar
PASENSHI Tres ora di pasenshi esnan cu kier carchi pa e wega entre Brasil y Hulanda mester tabata tin ayera. Esaki solamente dilanti un lugar cu tabata un shopping mall na Port Elizabeth. Oficialnan ta spera cu e wega aki ta bira e prome “sold out” di stadion Nelson Mandela Bay despues cu e prome seis weganan hunga aki no a logra yena e 42.286 asientonan di e stadion nobo. Carchinan tabata bendi ayera na prijs di 525 rand te cu 2100 rand, cu ta 70 te 275 dollar.
King of the Mat Submission Tournament organiza pa AMMA Foundation
ORANJESTAD (AAN)— Aruba Mixed Martial Artrs Foundation (AMMA Foundation) ta e prome fundacion oficial di Mix Martial Arts cu orguyosamente ta presenta King of the Mat Submission Tournament, esaki lo bai tuma lugar ariba Diasabra 3 di Juli 2010. E mision poni pa AMMA Foundation ta pa crea un ambiente cual atletanan nacional di arte marcial di diferente background por participa hunto y desaroya nan habilidadnan den un competencia di nivel mientras cu na mes momento ta crea un concientizacion naciona di e deporte aki riba nos isla.
Cumpleaños Diamars 29 Junio 2010
😀 😀 😀 😀 😀 😀 😀 😀
Dia 27di juni e papi chulo di cas esta ETHAM.Z ta celebra su prome aña.! E ta haya hopi brasa y sunchi di papapi Ivan y mamami Willmar y di su ruman homber Ian cu ta manda bise pe pura cumsa cana pa nan sigui plama e cas…tambe di wela Raquel y welo Ivan welita Maria y di su tanchinan Ivonne y Tetonita cu ta pura pe bira grandi pa wak si asina e ta bira mas lief y stop di wak hende cu cara rabia y sin laga afo su primita Diella.! henter famia na vnzla y aki na aua ta desea Etham tur cos bon cu Dios drama su bendicion riba dje y dune forsa y salud pe cumsa lg famia bira loko huntu cu su ruman.! God Bless U & We love U


text:
Personal di DOW ta trahando pa tapa e buraconan crea door di yobidanan fuerte cu Aruba a bin ta experenciando desde september, pero mientras cu awa ta sigui yobe e trabou no por wordo haci debidamente. Esaki ta loke a bini dilanti den un declaracion duna door di Marlon Jacobs, hefe di seccion Infrastructura y Trafico di DOW.
E patchmento di camindanan ta un proceso cu ta tuma luga durante henter aña, “pero nos no tin den nos mannan con e tempo ta bay comporta su mes,”Jacobs a bisa splicando asina e motibo pakico no por deshaci di e buraconan asina cu nan wordo coba door di e yobida.
E yobidanan desde pasada di Matthew a intensifica den luna di December y Januari, periodo den cual mayoria di empleadonan di DOW a cu vakantie. Apesar di e escasez di trahado, tabatin un grupo chikito di personal cu tabata riba “standby” pa haci e trabou di patchmento mas urgente. Mester realisa sinembargo, segun e funcionario, cu e magnitud di e problema t`asina grandi cu ta dificil resolve tur e problemanan den un tempo cortico, cu e capacidad normal cu DOW ta dispone di dje. “Na momento cu awa ta yobe y sigui yobe, por tapa buraco aki aya, e personal ta haya su mes ta bolbe na e sitio pa bolbe tapa, tin biaha, e mesun buraconan. Hopi biaha e camindanan mes ta den un estado unda cu ta tapa un buraco y algun meter banda di dje ta forma otro buraco algun dia despues. Esaki ta haci cu bo no por traha un plan cu por wordo ehecuta den cierto tempo specifico. Awo nos no por controla e situacion,” Jacobs a bisa. El a agrega cu e situacion reinante ta uno cu tin na hopi pais di mundo.
E funcionario ta kere cu mester yega na un otro tipo di situacion di mantencion di e camindanan prome cu yega asina leu cu buraconan ta forma, ya cu e lo ta un proceso hopi costoso ora cu yega asina leu. Pero di otro banda, e lo paga su mes cu un duracion mas largo di e infrastructura. DOW ta haciendo estudio riba sistemanan alternativa pa logra cu e camindanan ta mas resistente pa formacion di buraconan. Tur sistema ta wordo evalua riba e costonan. “Mientrastanto nos tin e sistema actual di patch e buraconan cada biaha cu algun surgi a causa di e yobidanan continuo,”e funcionario a bisa.
Marlon Jacobs di DOW: Buraconan den caminda ta surgi ora di yobida fuerte
Personal di DOW ta trahando pa tapa e buraconan crea door di yobidanan fuerte cu Aruba a bin ta experenciando desde september, pero mientras cu awa ta sigui yobe e trabou no por wordo haci debidamente. Esaki ta loke a bini dilanti den un declaracion duna door di Marlon Jacobs, hefe di seccion Infrastructura y Trafico di DOW.


text:
Trahadonan di ex Señor Frog’s a bay corte, caminda cu a trata e caso di e representante di e empresa, Daniel Orosco. Segun abogado Brian Coffie, esaki ta un caso cu a cuminsa den nomber di sr. Daniel Orosco contra Gobierno di Aruba. Esey ta trata e prohibicion pa e sali pendiente cierto debenan fiscal cu tin den e compania Jobem NV, cu ta e doño di trabao di e diferente empleadonan di e compania. Ta trata un caso cu ta netamente trata un autoridad di Gobierno cu ta wordo uza contra un persona y den e situacion aki, e trahadonan ta interesadonan cu a bin pa wak con e caso ta bay. Ta trata con cu bay bin nan interesnan como trahado, den e sentido cu si no tabata tin diferente accion cu a wordo tuma door di e trahadonan mes, no lo ta sinta hunto. Tur indicacion tabata cu lo por tabata tin un representacion di un negoshi cu lo a wordo cera y diferente trahado riba caya sin ningun pago. Ta algo cu a purba di interveni den dje y a trece cun’e cu e cabayero aki, sr. Orosco cu tin entendi for di e trahadonan, ta esun cu tabata tin e rol cardinal den cera e portanan di e compania conoci como Señor Frog’s.
Segun Coffie, awor aki corte tin un sentencia planea pa diabierna awo y esey no sa ki dia e ta bin si ta diabierna si of no.
Abogado Brian Coffie: Daniel Orosco a cuminsa caso contra Gobierno di Aruba
Trahadonan di ex Señor Frog’s a bay corte, caminda cu a trata e caso di e representante di e empresa, Daniel Orosco. Segun abogado Brian Coffie, esaki ta un caso cu a cuminsa den nomber di sr. Daniel Orosco contra Gobierno di Aruba. Esey ta trata e prohibicion pa e sali pendiente cierto debenan fiscal cu tin den e compania Jobem NV, cu ta e doño di trabao di e diferente empleadonan di e compania. Ta trata un caso cu ta netamente trata un autoridad di Gobierno cu ta wordo uza contra un persona y den e situacion aki, e trahadonan ta interesadonan cu a bin pa wak con e caso ta bay. Ta trata con cu bay bin nan interesnan como trahado, den e sentido cu si no tabata tin diferente accion cu a wordo tuma door di e trahadonan mes, no lo ta sinta hunto. Tur indicacion tabata cu lo por tabata tin un representacion di un negoshi cu lo a wordo cera y diferente trahado riba caya sin ningun pago. Ta algo cu a purba di interveni den dje y a trece cun’e cu e cabayero aki, sr. Orosco cu tin entendi for di e trahadonan, ta esun cu tabata tin e rol cardinal den cera e portanan di e compania conoci como Señor Frog’s.


text:
Atenshon!
Un grandi di Kòrsou i Antia a bai sosegá. Elis Juliana, konosí komo Òmpi Elis pa un gran mayoria di nos pueblo a fayesé mardugá di 23 di yüni na edat di 85 aña. Elis a sa di yuda nos pone paso na manera sistemátiko pa nos subi seru di sabiduria i di para pa loke nos ta. Un palabra di konsuelo pa su famia i pa henter pueblo di e islanan ku a yega di forma Antia hulandes. Resientemente el a risibí un doktorado honorífiko di Universidat di Kòrsou pa e gran trabou ku el a hasi riba diferente tereno ku tin keber ku identidat, literatura, antropologia, arkeologia, arte gráfiko, i arte plástiko.
Now Featuring: Elis Juliana Book Collection
-
Tabata nesesario desaroyá otro metodologia di inbestigá. Elis Juliana a apliká e metodologia akí hasiendo estudio dje kultura di paden, no di pafó, es desir salí for di hende i el a laga esnan ku no tabatin bos, na palabra.
Mas Informshon
-
Elis Juliana ta un dokumentalista pasobra el a kolekshoná hopi dokumento, inkluyendo artefakto. Un dokumento ta kualke opheto ku ta kontené informashon.
Mas Informshon
-
Mérito mas grandi di Juliana pa arkeologia ta ku for di añanan 50 el a kuminsá identifiká lugánan di balor arkeológiko na Kòrsou. Hopi dje lugánan akí a disparsé, pasobra a lanta edifisio riba nan. Si Juliana no a identifiká nan, nan lo a bai pèrdí.
Mas Informshon


text:
Archivo di May, 2011
Team di Recherche cu man yen!
Mayoria of casi 100 porciento a admiti nan culpabilidad
ORANJESTAD (AAN): Den tur silencio sin tanto fanfaria teamnan di Recherché muy en particular asina yama ‘woning inbraak’ e ultimo tempo ta pasa piki ladronnan manera ta captura pisca den reda. Masha hopi doño di entre otro apartamento, auto, empresa tambe di cas a bira victima di ladronnan y algun no tabata tin speranza cu autoridad lo bay gara esnan responsabel. E team di Recherche den e proyecto forma di Oranjestad y Santa Cruz no a perde speranza y nan a traha investiga, compila cu yudanza tambe cu departamento tecnico a logra nan meta pa gara e antisocialnan cu ta causando basta inseguridad bao di nos poblacion.
ORANJESTAD (AAN): Ayera oficialmente Minister Otmar Oduber, a anuncia cu Carubbian Festival ta CLA pa lanza nan promer edicion dia 9 di juni, 2011. Carubbian Foundation ya caba pa un par di luna ta trahando sin stop pa asina crea un festival unda Aruba su Cultura, Historia Artesania, Folklore y Musica lo destaca entre nos bishitantenan cu lo atende e festival aki. Incansable pero sigur un team dinamico cu no a perde speranza ningun momento y a kere den e Vision di gabinete Mike Eman pa medio di su Minister Otmar Oduber pa bin cu un festival unda NOS cultura mester destaca mas, unda nos bishitantenan no simplemente ta bay purba nos cushina y wak nos cultura pero por conoce nos hendenan.
😀 😀 😀 😀 😀 😀 😀 😀
Hiep hiep hoeraaa!!!!awe ta di fiesta ROSIO HAYER, a.k.a diva!haha..bo ta haya pabien di parti di the best mom edith y best dad humphrey!pabien ta bin specialmente di bo sisters nadine, shajaira & rosalinda y brothers reynold & juni!un container di sunchi cu hopi brasa ta bin di parti di bo precious princess jaynah cu stima bo masha hopi mes..y un barco yen yen di sunchi y brasa di parti bo subrinanan geona y suky-ann y subrinonan justice-dominick y jayer!bo ta haya pabien di parti tur bo famia di aruba, colombia, curacao y hulanda cu ta desea abo un feliz dia y spera bo goza riba un dia tan special..y sin lubida di bo papi chulo rolyyyyy hahah cu ta manda hopiiiiiiiii kusjes pabo (te qiuero mucho mamita)lol!!!aithel a manda bisa manda bolo pe hahahaha!!love you sister!enjoy muahhh god bless you!!miss u (“v”)
😀 😀 😀 😀 😀 😀 😀 😀
Mervin Wyatt-Ras:
ORANJESTAD(AAN): Mervin Wyatt-Ras ta coregi loke a worde treci padilanti na radio door di MEP cu e no tabata presente na reunion di awa y coriente. Wyatt-Ras ta informa pueblo cu integrantenan di MEP, den e caso aki Señora Eveline Wever-Croes, mester hiba oposicion y no cada biaha purba leun na Wyatt-Ras y su colega Lopez-Tromp. Mervin kier trece padilanti cu su persona siguramente ta den reunion mas biaha cu esunnan di MEP cu ta acuse di no ta presente.
Esaki sigur pa loke ta trata reunionnan den comisionnan. No ta berdad cu mi no tabata tey den reunion cu ta trata awa y coriente paso e reunion aki no a sigui ayera y sigur den e reunion tocante e topico aki mi a haci un serie di pregunta na minister.
ORANJESTAD (AAN): Dialuna marduga un homber a yama su casa pa presenta na e parkinglot di Riu Hotel. E tabata cu su auto y despues di trabao a constata cu nan a destrui esaki na e parti dilanti den e grill.
Ora cu e señora a sali for di cas algun desconoci a drenta su cura. Den apenas 15 minuut di tempo a bin haya nan otro auto den garage riba cuater bloki.
Aki e ladronnan a horta cuater tire completo for di Nissan Sentra.
ORANJESTAD (AAN): Un situacion nobo ta presentando su mes e dianan aki den area di Caya Grandi na Playa. Comerciantenan ta notando un aumento notable di caso di kiebro. Un di e comerciantenan a splica DIARIO, cu den 19 aña cu nan ta operando den Caya Principal, nunca antes nan a bin confronta asina hopi vandalismo y robo, compara cu loke nan ta mirando ultimo 5 lunanan aki.
ORANJESTAD (AAN): Cu urgencia mester a dirigi unidad di Polis y Ambulance na altura di e pier di Zeewijk unda cu un persona a bira victima di un hinca di un Chucho. Mirando cu Ambulance di Gobierno tabata un tiki leu, a ricibi ayudo di Ambulance di Valero cu a asisti e homber cu pisca a hinca na su pia.
A transporta e victima cu urgencia pa Hospital pa ricibi tratamento medico mas avansa.
ORANJESTAD (AAN):– Diadomingo marduga a surgi problema durante campeonato di domino. A drenta informe na central di polis cu na Centro di bario Noord lo tin pelea y supuestamente cu arma. Patruya di Noord den un fraccion a acudi na e lugar pa restablece orden. Na yegada polis a topa un grupo di persona y nan tur ta indica e agentenan den direccion di un homber. Esnan presente a notifica e polisnan cu supuestamente e homber en cuestion lo ta den poder di un arma blanco.
Ayeranochi a firma acuerdo cu tres accionista
ORANJESTAD (AAN): Ayeranochi nos a haya informacion relaciona cu e aerolinea Dutch Antilles Express (DAE) ya cu den algun medio local a ser menciona cu e compania a bay bancarota.
Te asina leu, DIARIO a haya confirmacion cu gerencia di DAE a firma ayeranochi un acuerdo cu tres accionista cu a cumpra e compania. Dutch Antilles Express tin su base na Corsow. Ta opera vuelonan entre Caribe, Colombia y Venezuela.
Un total di 41 miembro di clubnan di servicio a participa
Aruba Lions Club a logra uni e clubnan di servicio pa un bon causa
ORANJESTAD(AAN)— Aruba Lions Club por mira atras na un evento hopi exitoso. Ta trata aki di e “The 1st Fellowship Fundraising Tournament” di cual tur fondo recauda a bay pa Koningin Wilhelmina Kankerfonds. Ta pa prome bes den historia di clubnan di servicio cu ta organisa un evento asina pa recauda fondo, den cual a uni e clubnan di servicio, manera ta Rotary Club of Aruba, Quota Club, Women’s Club y Aruba Lions Club mes.
Aruba a establece contacto atrobe cu ABN AMRO
ORANJESTAD(AAN):– Durante e presentacion di Aruba na inversionistanan den
Malietoren cerca Vereniging Nederlandse Ondernemers por a mira tambe
presencia di Alex Driesen cu
ta Executive Director Export Finance di ABN AMRO.
Despues di haya un bista completo riba e posibilidadnan cu Aruba tin, a entrevista e ehecutivo aki tambe. Pa casualidad prome minister Mike Eman a establece contacto atrobe cu ABN AMRO y a tene te hasta un reunion cu e top ehecutivonan di ABN.
MEP ta warda Booshi biaha pa organiza nan manifestacion
ORANJESTAD(AAN):– MEP ta preparando su mes pa e congreso aki dos luna. Ya caba a cuminsa pasa den diferente distrito pa asina papia cu e lidernan di bario y e habitantenan den e area.
MEP ta sacando diferente invitacion pa purba haya forza bek den comunidad. Un MEP hopi zwak pa motibo di mal gobernacion cu nan tabata tin. Un gobernacion di puro mentira y corupcion. Den nan reunionnan di contacto kier tende e dolor di e pueblo riba prijs di awa y coriente. Mal cos of topico pasobra na 2001 den plan di gobernacion a priminti cu lo baha prijs di energia. Desde 2001 bin ariba ta subi so e prijs a subi. MEP a djis gaña pueblo pasobra vision sigur nan no tabata tin mirando cu nunca e prijs a baha.
Premier Eman na Hulanda
ORANJESTAD(AAN): Un agenda basta pisa Prome Minister mr. Mike Eman y su delegacion di Gobierno tabata tin durante nan biahe di trabou pa Europa, especialmente Hulanda. Tur cu e meta pa presenta tur e plannan y vision cu Gobierno tin pa Aruba. Inclusive tabata tin un bishita na sede di Union Europeo na Bruselas. Na Hulanda a topa cu Eerste y Tweede Kamer, y diferente Minister di e Gobierno Hulandes. Un di e ultimo reunionnan tabata cu Minister di Asuntonan Economico Maxime Verhage y Minister di Defensa Hans Hillen. Minister Hillen tabata esun cu a conseha pa mantene e base militar na Aruba habri cual a trece un satisfaccion grandi pa Gobierno.
Minister Plenipotenciario Edwin Abath
ORANJESTAD(AAN):– Awor cu gobierno ta drechando e relacion den Reino bek, naturalmente Aruba Huis tambe tin un rol masha importante. Ora cu presentacionnan importante tuma lugar di mes hopi cos ta sigui via Aruba Huis. Den entrevista cu Edwin Abath, minister plenipotenciario, el a splica cu e posicion di Aruba actualmente ta danki tambe na e trabao di diplomacia na Den Haag. Desde cu e desmantelacion a tuma lugar den Antiyas algun cos mester a sosode tambe pa Aruba duna un dimension mucho grandi cu interesnan estrategico. Sr. Abath a splica cu for di momento cu a yega na 2009 a cuminsa pa drecha e relacion cu Hulanda y posicion di Aruba di Reino.


text:
Desde 24 te cu 26 di juni 1993, combersacion bilateral a tuma luga entre Aruba y Hulanda na Corsou. Esaki a conduci na un acuerdo cu a keda elabora den Protocol 1993. Entre otro a palabra cu ‘lo regla solucion di conflicto entre e gobiernonan den Statuut’. Tawatin acuerdo cu Raad van State lo duna e decision final den caso di conflicto. Esaki no lo dicidi prome cu a purba di soluciona e conflicto pa medio di un sistema gradual di deliberacion politico. Siguientemente lo fiha e palabracion aki den Statuut pa medio di tres articulo (mira www.bongobernashonaruba.org bou di ‘Protocol y palabracion’). Pa duna e palabracionnan ey mas forsa, no a fiha nan solamente cu e prome ministro (di MEP) di e tempo ey, sino tambe cu e lider di oposicion (di AVP) di e tempo ey. Tur dos a acorda e palabracionnan cu prome ministro Lubbers y e ministro di asunto di Reino Hirsch Balin pa medio di nan firma.
Bintitres aña despues (!) ainda tin discucion tocante e Areglo di conflicto. A lubida e palabracionnan, a hala nan un banda of tin algo otro? E motibo ta simpel: e Areglo di conflicto tawata e penultimo punto di e Protocol. E puntonan prome tawata trata di palabracion cu tawatin como meta pa elimina e problemanan grandi cu Aruba continuamente tawata hinca su mes aden. En realidad e Areglo di conflicto tawata e pieza final di un pakete di palabracion cu lo hiba e partnernan di Reino na un posicion igual. E negligencia di Aruba pa cumpli integralmente cu e palabracionnan, di mes tawatin consecuencia (negativo) pa su posicion igual y pues pa realisacion di e Areglo di conflicto.
A base di e punto di salida cu Aruba y Hulanda ta carga e principionan di estado y democracia di Reino, a palabra cu lo duna esakinan mas contenido y elaboracion. Entre otro tawata trata di palabracion pa cu e organisacion hudicial, cooperacion hudicial, compatibilidad y reestablecemento di e balansa financiero-economico. Lo mas pronto posibel lo presenta e resultado di e palabracionnan aki na e gobierno- y parlamentonan concerni. Unabes cu lo a realisa esakinan den e forma rekeri sea consitucional of legal, lo efectua e ‘koninklijk besluit’ al respecto. E intencion tawata pa logra esaki prome cu dia 1 di januari 1995. Esaki lo mester conduci na un orden legal nobo prome cu dia 1 di januari 1996 cu lo conta pa henter Reino a base di e principio di igualdad di e paisnan.
Te cu dia 12 di januari 2017 e firmantenan Rubiano di e Protocol no a informa parlamento di esaki. Consecuentemente no a cumpli cu e palabracionnan pa mehora e calidad dudoso di gobernacion di un of otro forma. Asina e stipulacion den Statuut cu ‘cada pais mester percura pa un sistema adecua di compatibilidad cu mester regla pa ley’ a resulta di ta un frase morto pa Aruba. Esaki tawatin consecuencia serio pa e situacion financiero-economico cu solamente a sigui empeora den curso di tempo. Cumplimento cu e palabracionnan den articulo 10 di e Protocol lo por a proteha Aruba pa e fracaso di e ‘maneho’ financiero cu a hiba te cu 2015.
Pa tur claridad mester menciona cu ‘igualdad’ di e partnernan den Reino na prome instancia no ta depende di e cantidad di habitante of e tamaño di e Producto Bruto Nacional (PBN). Anke Hulanda tin 150 biaha mas hopi habitante cu Aruba (17 miyon compara cu 110.000) y su PBN ta mas di 300 biaha mas halto (Afl. 1.500 biyon compara cu Afl. 5 biyon), ta mas importante pa determina e grado di igualdad na e grado cu e partnernan ta aplica e normanan di bon gobernacion. Tanten cu tin un interpretacion y aplicacion totalmente diferente di e normanan y consecuentemente di e manera con ta duna contenido na e puntonan di salida di e estado di derecho, di ningun manera no tin igualdad y pues no por tin un Areglo di conflicto cu hustamente ta basa riba e principio di partner igual.
Sin mas ta di aplaudi cu ta purba di logra un Areglo di conflicto cu ta basa riba igualdad. Sinembargo, pa logra esey, Aruba mester recupera hopi tempo perdi durante e añanan binidero pa coregi e fayonan riba e tereno di bon gobernacion. E erornan cu a comete ta un fenomeno basta normal durante e prome añanan den desaroyo di pais hoben. Awor mas bien ta trata di siña di e erornan y asumi un actitud mas constructivo pa cu e partner mas grandi den Reino cu ta dispone di hopi mas experencia, a pesar cu e tambe a comete basta eror na su comienso democratico y hasta awendia no tin un record sin ningun mancha.
Orguyo falso of chauvinismo solamente ta stroba e desaroyo aki. Pa Hulanda e palabracionnan di Protocol 1993 ainda ta valido. Awor e turno ta na Aruba pa cumpli aunke sea laat cu e palabracionnan y asina pone un base sano pa e Areglo di conflicto.
Fundacion Gobernacion di Calidad Aruba: E areglo di conflicto, un pieza final
Desde 24 te cu 26 di juni 1993, combersacion bilateral a tuma luga entre Aruba y Hulanda na Corsou. Esaki a conduci na un acuerdo cu a keda elabora den Protocol 1993. Entre otro a palabra cu ‘lo regla solucion di conflicto entre e gobiernonan den Statuut’. Tawatin acuerdo cu Raad van State lo duna e decision final den caso di conflicto. Esaki no lo dicidi prome cu a purba di soluciona e conflicto pa medio di un sistema gradual di deliberacion politico. Siguientemente lo fiha e palabracion aki den Statuut pa medio di tres articulo (mira www.bongobernashonaruba.org bou di ‘Protocol y palabracion’). Pa duna e palabracionnan ey mas forsa, no a fiha nan solamente cu e prome ministro (di MEP) di e tempo ey, sino tambe cu e lider di oposicion (di AVP) di e tempo ey. Tur dos a acorda e palabracionnan cu prome ministro Lubbers y e ministro di asunto di Reino Hirsch Balin pa medio di nan firma.


text:
“Bo mester cumpli loke bo ta bisa y E Forsa Nobo, POR, ta haciendo esaki. Nos ta creando un plataforma politico cu un transparencia total, mustrando nos pueblo cu si por tin confiansa den organisacionnan politico”, Otmar Oduber di E Forsa Nobo a duna di conoce.
Pa hopi aña a papia riba ley pa regula financiamento di partidonan politico, hopi biaha prome cu eleccion e tema aki tabata topico di campañanan, pero esaki nunca a pasa. E tabata keda como topico di campaña solamente y nunca a wordo pasa den Parlamento.
Otmar Oduber a bisa cu contrario na promesa di campaña y como muestra di transparencia, E Forsa Nobo POR a hancra e espirito di loke ta e ley di financiamento di partidonan politico den su statutonan. E lider politico ta spera cu otro partidonan por sigui ehempel di E Forsa Nobo y na mes momento ta boga pa Parlamento pasa e ley aki mas pronto cu ta posibel, inclusivo prome cu september venidero.
Oduber a bisa tambe cu e ta contento cu diferente partidonan politico y miembronan di Parlamento a cuminsa papia den direccion di e pensamento cu tin den E Forsa Nobo pa loke ta e ley di financiamento di partidonan politico. E ta spera cu e biaha akinan pone accion tras di nan palabra y para pa un politica transparente pasando e ley prome cu eleccion proximo.
Vision tras di hancra e transparencia di financiamento di E Forsa Nobo den e statutonan ta pa crea confiansa un biaha mas den organisacionnan politico y logra haya e confianza bek den e politiconan. Esaki ta e contribucion di E Forsa Nobo POR pa inicia e proceso aki, Otmar Oduber ta bisa.
Manera a anuncia caba, E Forsa Nobo for di siman pasa a publica su statutonan riba su pagina di Facebook POR E Forsa Nobo y aki den por lesa claramente loke e plataforma politico aki pa pone no solamente riba financiamento, pero tambe e screening di candidatonan cu ta tuma luga prome cu eleccion. Esaki pa comunidad porta sigur cu e personanan aki por carga un responsabilidad sea den Parlamento, Gobierno, of un cargo publico.
Articulo 7 cu ta trata di medionan monetario ta bisa entre otro cu e medionan monetario di e partido ta consisti di:
a. contribucionnan danki na e miembresia di partido;
b. subsidionan, donacionnan y regalonan;
c. herencianan y legadonan;
d. actividadnan di recaudacion di fondonan y entradanan di su propio capital;
e. eventualmente otro activonan y tur otro fuentenan legal di entradanan.
Den caso cu den e medionan monentarionan menciona den inciso b. ta representa den un periodo di diesdos (12) luna diez mil Florin Arubano (Afl. 10.000,00) of mas, e directiva di partido mester informa na e conseho di partido e nomber di e donador.
Articulo 6 di e statutonan di E Forsa Nobo POR ta bisa cu un miembro di partido cu a postula su mes y a wordo eligi como representante di pueblo, como tambe esun cu a wordo nombra como minister of cualkier otro funcion publico mester entrega na directiva di partido y na Controlaria General di Aruba un declaracion di propiedadnan, capital y debenan. Esaki tanto na cuminsamento como na final di e termino di e funcion.
Otmar Oduber como miembro di E Forsa Nobo POR ta sinti su mes hopi orguyoso y satisfecho di por no solamente bisa, pero tambe demostra y cumpli cu e plataforma politico nobo aki a bin cu un biento nobo, un forma transparente y un vision nobo pa por mehora e nivel y calidad di bida di cada individuo cu ta biba riba nos pida baranca.